επάνω στα βουνά: Βαρδούσια και Γκιώνα σε δύο μέρες, με τους φίλους Κρητικούς (14,15/6/2017)\nΥπάρχουν και καλύτερες στιγμές από αυτές. Η Μαγδαληνή, μέσα στο χαμό των κεραυνών και το χαλάζι, διαπιστώνει ότι της λείπει το ένα ορειβατικό της μποτάκι. Πόση σαδιστική χαρά μπορεί να νοιώθει ένα σκυλί όταν κλέβει το παπούτσι και το βγάζει έξω, στη βροχή, να γίνει μούσκεμα. Θαύμασα την ψυχραιμία της. Ήμασταν στον φιλόξενο πανέμορφο χώρο του Βασίλη Τραχανά, στο «ΚΑΤΑΦΥΓΙΟ της ΟΙΤΗΣ» στις Βρύζες, με φόντο την Πυραμίδα της Γκιώνας, στο τέλος της τριήμερης ορειβατικής περιπλάνησης στον Παρνασσό, τα Βαρδούσια και\nΥποσχέθηκα να κρατήσω λίγες σημειώσεις για την ανάμνηση∙ αλλά ο νους δυσκολεύεται να συγκρατήσει κάθε «τοπίο» και κάθε ιδιαίτερη στιγμή των αναβάσεων. Συνήθως θυμάται περισσότερο, μαζί με την όποια γλυκιά ταλαιπωρία, τους «πρωταγωνιστές»: την αρμονία της φύσης, τα χρώματα, τα λουλούδια και τα λιβάδια, τους ήχους και τα πουλιά, τα νερά και τις πηγές, τις χιονούρες και τα βράχια, τη “θάλασσα” των βουνών αγναντεύοντας από την κορυφή. Στοιχεία που τα αγγίξαμε και που μας «επέτρεψαν» να θεωρούμε πως εμείς είμαστε πρωταγωνιστές, να νομίζουμε ότι μπορούμε να αλλάζουμε τα δεδομένα …\nΟι φερόμενοι ως «πρωταγωνιστές» αυτή τη φορά: η Ζωή, πάντα κεφάτη και αθυρόστομη, πολυ-έμπειρη, πολυ-τάλαντη ορειβάτισσα με πολλά χρόνια στα βουνά. Η Σοφία, Σφακιανή αθλήτρια, δρομέας και ορειβάτισσα. Η Μαγδαληνή, με το πάθος της θάλασσας - του νερού γενικά, όπου βρει νερό να μπαίνει, ακόμα και στις σούδες - του ορεινού τρεξίματος, αλλά και του βουνού. Ο Φάνης με την κατσούνα του (κρητικό μπαστούνι), έμπειρος ορειβάτης και δρομέας, με καταγωγή από το Πετρίλο της Καρδίτσας και τώρα στα Χανιά. Άφησα τελευταίο τον παπα – Στεφανή, τον κρητικό ιερέα, μουσικό, συνθέτη και στιχουργό αλλά και λάτρη των βουνών, τον ανεξάντλητο και «δυναμικό», όπως τον χαρακτηρίζουν στις ιστοσελίδες που κατέφυγα ψάχνοντας, μια που ο ίδιος από σεμνότητα δεν ανέφερε τίποτα για όλα αυτά. Όλοι Κρητικοί. Και η αφεντιά μου – «Δυο μάτια μαύρα, χωρίς κακία, γεμάτα λαύρα, μα και βλακεία», που λέει ο Σουρής.\nΗ πρώτη συνάντησή μας ως ομάδα έγινε στα Βαρδούσια, στον Αθανάσιο Διάκο, μια που εγώ δεν τους ακολούθησα στον Παρνασσό∙ και τις συστάσεις ανέλαβε να τις κάνει ο συνδετικός κρίκος της παρέας, η Ζωή. Μας έδεσε αμέσως η αγάπη για το βουνό και την περιπέτεια. Από την αρχή ξεκινήσαμε με τα τραγούδια και τις μαντινάδες του παπα – Στεφανή, όλες με περιεχόμενο και χιούμορ. Είναι γεγονός ότι δεν μπόρεσα να συγκρατήσω καμιά σχεδόν. Αλλά μου επιτρέπει αυθαίρετα να κάνω χρήση από την πλούσια κρητική παράδοση των μαντινάδων. Κι αυτό που κατάλαβα:\n«Χαίρομαι που είμαι Κρητικός και όπου σταθώ το λέω.\nΜε μαντινάδες χαίρομαι με μαντινάδες κλαίω».\nΤα Βαρδούσια, που είναι η χαρά των ορειβατών για όλες τις εποχές, βρίσκονται στα βορειοδυτικά της Φωκίδας, με ένα μικρό τμήμα να επεκτείνεται στη Φθιώτιδα. Είναι το δεύτερο ψηλότερο βουνό της Ρούμελης μετά τη Γκιώνα, με ύψος 2.495 μέτρα (κορυφή Κόρακας). Θεωρούνται ένα από τα πιο άγρια κι εντυπωσιακά βουνά της πατρίδας μας και έχουν ιδιαίτερα σκληρό ανάγλυφο με άγριες και απότομες κορφές. Αποφασίστηκε η ανάβαση στον Κόρακα να γίνει από τις Κοπρισιές.\nΠροωθηθήκαμε με το αυτοκίνητο μέχρι το ύψος που είναι το μνήμα του σκοτωμένου κυνηγού. Το λάλημα του κούκου μας συνόδευε μέχρι τα τελευταία έλατα. Ακολουθούμε αριστερά, νοτιοανατολικά, τα ίχνη μονοπατιού χωρίς ιδιαίτερη σήμανση κι ανεβαίνουμε σχετικά εύκολα στο πρώτο οροπέδιο. Η εικόνα είναι εκπληκτική. Έχουμε μπροστά μας το βραχώδες ανάγλυφο, δεξιά και δυτικά είναι «του Γκιώνη το Πλάι» που καταλήγει σε απότομη κορυφή, αριστερά τα χαμηλότερα βράχια και στο βάθος ο Κόρακας. Τα λουλούδια και τα βράχια δένουν σε μια τελειότητα. Αλλά να λες, «να μπορούσα να γίνω τώρα ένα λουλούδι, ένα απ' αυτά με τα μοβ, τα κίτρινα, τα μπλε χρώματα»... δεν είναι υπερβολή. Όσο κι αν φαίνεται παράξενο, έτσι νοιώθεις περπατώντας και ανεβαίνοντας μια τόσο όμορφη μέρα, παρά τις δυσοίωνες προβλέψεις για βροχές και καταιγίδα. Ο παπα – Στεφανής μας υποσχέθηκε ότι θα φροντίσει να μη βρέξει. Και πράγματι, έκανε ό,τι μπορούσε. Δεν μας έβρεξε στα Βαρδούσια.\nΣυνεχίζουμε από τον άμπλα, την πηγή ανάμεσα στις μεγάλες κοτρώνες, που αυτή την εποχή έχει αρκετό νερό. Το νερό χάνεται κατεβαίνοντας για να σχηματίσει χαμηλά στο ύψος του Προφήτη Ηλία το κεφαλόβρυσο, που το νερό του πετάγεται από το βράχο με θόρυβο και εντυπωσιακούς μικρούς καταρράκτες. Η Ζωή στραβοτιμονιάζει. Έφυγε αριστερά προς το «Ασανσέρ». Πολλές φορές στο βουνό «ξεφεύγουμε» λίγο∙ και «χανόμαστε». Όχι αυτό που νομίζει κανείς, να χαθείς πραγματικά. Απλά χάνεις την επαφή με την πραγματικότητα. Άλλωστε, αυτό επιδιώκουμε εμείς οι ορειβάτες. Το λέμε εκτόνωση, διαφυγή, λίγο επιστροφή στο παρελθόν, στη νιότη, λίγο απ' όλα. Αν προσπαθήσεις να το αποφύγεις, μη και δεν σε πουν σοβαρό, μην και σε παρεξηγήσουν, έχεις χάσει. Κι εσύ Ζωή «χάθηκες» και μετά φώναζες…\nΑνεβαίνουμε στο δεύτερο οροπέδιο, ένα πλούσιο λιβάδι, με φόντο ψηλά τον Κόρακα. Συνεχίζουμε κάτω ακριβώς από την κορυφή, πότε στο χιόνι και πότε εκτός, και χωρίς να το καταλάβουμε βγαίνουμε στο Μέγα Κάμπο συναντώντας το μονοπάτι που έρχεται από τις Πόρτες. Κάποια στιγμή ο παπα – Στεφανής φωνάζει δείχνοντας τα δύο αγριόγιδα που με μεγάλα άλματα κρύβονται προς του «Γκιώνη το Πλάι». Έβοσκαν στον Μέγα Κάμπο. Είναι η πρώτη φορά που συναντώ αγριόγιδα στα Βαρδούσια. «Αγρίμια κι αγριμάκια μου…»\nΦθάσαμε στην κορυφή στον Κόρακα σε 3 ώρες κάνοντας την τελική ανάβαση με μικρές τραβέρσες.\n«Κι εγώ για τις κορφές πονώ\nκαι για τραχειές ανηφοριές\nσηκώνω το κεφάλι» [Ζαχ. Παπαντωνίου]\nΕίναι μια εξαιρετική μέρα και η θέα αποζημιώνει. Οι φωτογραφικές μηχανές αποτυπώνουν ελάχιστα την πραγματικότητα και μας βοηθάνε να αποφασίσουμε για την επιστροφή. Το κατέβασμα γίνεται από τις Πόρτες και τα καταφύγια, που είναι η κλασική διαδρομή, κάνοντας τον κύκλο. Συνολική διάρκεια 5 ώρες.\nΣτο μεταξύ δεν ήξερα ότι οι αράχνες κουβαλάνε στην πλάτη τους τα μωρά τους. Κάπου εκεί στα καταφύγια η Μαγδαληνή μας έδειξε μια τέτοια αράχνη που κατά λάθος την ενοχλήσαμε, με αποτέλεσμα να σκορπίσουν τα δεκάδες μωρά της ολόγυρα...\nΚατεβαίνοντας στον Αθανάσιο Διάκο η πεντάδα έφυγε για ένα μικρό τουρ στη Λίμνη του Μόρνου κι εγώ προωθήθηκα να τους περιμένω στο Καταφύγιο της Οίτης, στου Βασίλη, για έναν διπλό εσπρέσο, που μου έλειπε, κάνοντας παρέα στα άλογα της Γκιώνας. Δύο - τρεις μικρές ομάδες των δέκα περίπου αδέσποτων αλόγων υπάρχουν, όπως είπε ο Βασίλης, στις παρυφές της Γκιώνας και της Οίτης. Είναι εγκαταλειμμένα άλογα που καταφέρνουν να επιβιώνουν σε ημιάγρια κατάσταση, να ζευγαρώνουν και να πολλαπλασιάζονται. Αυτή η ομάδα είχε καμιά δεκαριά ενήλικα και δύο-τρία νεαρά. Ψάχνοντας στο διαδίκτυο, βρίσκει κανείς ότι αυτό συμβαίνει σε όλα σχεδόν τα βουνά της χώρας μας. Σε κάποιες περιοχές μάλιστα εμφανίζεται ο κίνδυνος ατυχημάτων σε επαρχιακούς οδικούς άξονες. Αλλού αναδεικνύονται οι ζημιές που προκαλούν σε αγροτικές καλλιέργειες. Σημασία έχει πως είναι ένα φαινόμενο που συγκινεί, που δίνει μια ιδιαίτερη χάρη στις ορεινές αυτές περιοχές. Η εικόνα του αλόγου, του περήφανου αυτού ζώου, δημιουργεί διάφορους συνειρμούς ελευθερίας και δίνει έναν ιδιαίτερο αισθησιασμό στο δασωμένο τοπίο.\nΓια διανυκτέρευση είχαμε σκεφθεί να στήσουμε τις σκηνές στα Μνήματα, στις παρυφές της Γκιώνας, μια που είναι πάνω στη διαδρομή μας για την Πυραμίδα. Τελικά όμως - και για το φόβο της βροχής - επιλέξαμε την πλατεία της Άνω Παύλιανης. Ο πρόεδρος προσφέρθηκε να ανοίξει το χώρο που στεγάζεται ο Πολιτιστικός Σύλλογος του χωριού, αν και προτιμήσαμε τα παγκάκια. Παρά ταύτα δεν κλείσαμε μάτι. Είχαμε διεγείρει την φιλόξενη διάθεση ενός μεγαλόσωμου σκύλου, ο οποίος για να μας διασκεδάσει βάλθηκε να τραγουδάει γαυγίζοντας - και πλησιάζοντας απειλητικά - όλη τη νύχτα. Τέτοια σκυλίσια φιλοξενία, να τη βράσω…\nΔιαβάζουμε: «Μία από τις πιο σημαντικές διαφορές της κρητικής δίαιτας από τις δίαιτες των άλλων μεσογειακών περιοχών έγκειται στην τεράστια κατανάλωση φρούτων! Ο Κρητικός τρώει έξι φορές περισσότερα φρούτα από το μέσο κάτοικο των άλλων μεσογειακών περιοχών και έξι φορές περισσότερα από τον κάτοικο μιας βόρειας χώρας (π.χ. Ολλανδία), όπως έδειξαν μελέτες των A. Keys (1970) και D. Kromhout (1989)» [http://www.chania-info.gr]. Ως εκ τούτου, έπρεπε να εξασφαλιστούν ανάλογες ποσότητες φρούτων. Προθυμοποιήθηκε ο Τάκης, ο οποίος διέθεσε την κερασιά του και φυσικά ήταν το καλύτερο που θα μπορούσε να συμβεί. Παύλιανη, με τα ωραία σου κεράσια!\nΗ πρωινή γρήγορη ξενάγηση στο Πάρκο του Νερού και στο Μουσείο Υδροκίνησης ήταν γεμάτη εκπλήξεις. Και «γεφυρωθήκαμε» με τη μουσική της πιανογέφυρας …\nΗ ανάβαση στην Πυραμίδα, στην κορυφή της Γκιώνας έγινε από τα Μνήματα και τη Βαθιά Λάκκα. Φύγαμε κατά τις οκτώ από Παύλιανη για να αρχίσουμε να ανεβαίνουμε στις εννιά. Στόχος να αρχίσουμε στις 12 να κατεβαίνουμε από την κορυφή για να αποφύγουμε την απογευματινή καταιγίδα, αφού είχαμε να κάνουμε επιστροφή από το Λαζόρεμα – Συκιά. Πράγματι ήμασταν μέσα στους στόχους και η καταιγίδα μας βρήκε στο Καταφύγιο της Οίτης. Ο κανόνας στο βουνό είναι ότι ο καιρός αλλάζει, ειδικά τους θερινούς μήνες, τις απογευματινές ώρες. Αφού οι ιστοσελίδες που συμβουλευτήκαμε έδειχναν καταιγίδα μετά το μεσημέρι, έπρεπε με κάθε τρόπο να είμαστε στο χωριό Συκιά κατά τις 4μμ το πολύ.\nΗ Γκιώνα είναι το υψηλότερο βουνό της Στερεάς Ελλάδας τοποθετημένο στη Φωκίδα ανάμεσα στον Παρνασσό και τα Βαρδούσια. Με υψηλότερη κορυφή την Πυραμίδα στα 2.510 μέτρα, είναι το υψηλότερο βουνό νότια του Ολύμπου και το πέμπτο συνολικά στην Ελλάδα. Είναι ένα βουνό με αδρό και ξεκάθαρο ανάγλυφο, με βαθιές χαράδρες, ρεματιές και ασβεστολιθικές ορθοπλαγιές, που το κάνουν δύσβατο, ενώ διαθέτει την μεγαλύτερη ορθοπλαγιά των Βαλκανίων, την Πλάκα της Συκιάς, με υψομετρική διαφορά 1.100 μέτρα περίπου. Έχει εννιά κορυφές με υψόμετρο πάνω από 2.000 μέτρα [https://el.wikipedia.org/wiki/%CE%93%CE%BA%CE%B9%CF%8E%CE%BD%CE%B1]\nΤο μονοπάτι από το ξεκίνημα του είναι καλά σηματοδοτημένο με κόκκινη μπογιά και μικρές πινακίδες. Την Γκιώνα οι αρχαίοι μας την ονόμαζαν «Ασέληνον Όρος», γιατί εκεί πήγαινε η Σελήνη να συναντήσει τον αγαπημένο της Ενδυμίωνα, αφήνοντας τον κόσμο χωρίς φεγγάρι. Αυτά κάνει ο έρωτας… Αυτά κι εμείς συζητάμε∙ και συνεχίζουμε ν’ ανεβαίνουμε περνώντας πάνω από το μικρό φαράγγι με τις βάθρες, που «προκαλούν» την Μαγδαληνή να πάει να ανακατέψει τα κρύα τους νερά. Με τη ζέστη ν’ ανεβαίνει αρκετά, περνάμε από την πηγή ανανεώνοντας την απώλεια νερού και βγαίνουμε αμέσως στην Βαθιά Λάκκα σε λιγότερο από μία ώρα από το ξεκίνημα. Αυτό το μέρος είναι ένας από τους πιο αγαπημένους προορισμούς των ελλήνων ορειβατών για αναρρίχηση, για χειμερινή κατασκήνωση στο χιόνι, για μαθήματα αρχαρίων. Η εντυπωσιακή εικόνα της Πυραμίδας και το τοπίο σε σπρώχνει για φωτογραφίες.\nείναι τα γονικά μας».\n[από το παραδοσιακό ριζίτικο της Κρήτης]\nΣτην τελική ανάβαση γίναμε δύο ομάδες των τριών. Με την Μαγδαληνή και τον Φάνη είπαμε να κάνουμε την κόψη για να το χαρούμε περισσότερο και αφήσαμε τη Ζωή να ανεβάσει την Σοφία και τον παπα – Στεφανή από την κλασική διαδρομή του αυχένα. Η κόψη είναι πιο εντυπωσιακή. Στις έντεκα ακριβώς η ομάδα της «κόψης» ήμασταν στην κορυφή στην Πυραμίδα, περιμένοντας και την άλλη ομάδα. Το μάτι «παίζει», με την Πλατυβούνα και τον Παρνασσό ανατολικά, νότια τη Χαράδρα της Ρεκάς, βόρεια την Οίτη και δυτικά το Βελούχι και την Καλιακούδα. Στο βάθος φαίνονται τα Άγραφα και βόρεια αχνά ο Όλυμπος πάνω από την Όθρυ.\nΝα 'μουν γεράκι στην Πυρά κι αητός στην Πυραμίδα\nγια να θωρώ από ψηλά την όμορφη Φωκίδα\n[… μια παράφραση κρητικής μαντινάδας για τον Ψηλορείτη και την Κρήτη]\nΑριστερά από τη Χαράδρα της Ρεκάς ένα εκτεταμένο οδικό δίκτυο έχει αλλοιώσει την αισθητική του βουνού και επιτρέπει την εύκολη και ανεξέλεγκτη πρόσβαση σε λαθροθήρες και παράνομους υλοτόμους, χαμηλότερα. Ανοίγονται συνέχεια νέοι δρόμοι που συνδέουν μεταξύ τους τα δεκάδες εργοτάξια και τα μεταλλεία του βωξίτη. Οι επιπτώσεις αυτής της δραστηριότητας είναι ορατές, όχι μόνο αισθητικές, αλλά κυρίως επιπτώσεις στην σπάνια πανίδα και χλωρίδα του βουνού. Και κυρίως γιατί η περιοχή Ρεκά - Βαθιά Λάκκα - Λαζόρεμα είναι ο τυπικός βιότοπος του Αγριόγιδου, αυτού του πανέμορφου και σπάνιου θηλαστικού, που στην Γκιώνα έχει βρει το κυριότερο καταφύγιό του στη Νότια Ελλάδα. Κανείς δεν ξέρει πόσα αγριόγιδα ακριβώς υπάρχουν ακόμα, αλλά είναι σίγουρο ότι διαρκώς λιγοστεύουν, κυρίως από το παράνομο κυνήγι, όπως δυστυχώς συμβαίνει παντού. Μαζί με όλα τα άλλα το μυαλό τρέχει στην οικολογία και την βιωσιμότητα. Ναι οι σχεδόν κάθετες πλαγιές, ναι το βουνό ο γίγαντας, ναι κι εμείς στα πόδια του, οι νάνοι, ανεβαίνοντας για την Πυραμίδα. Η αρχή της βιωσιμότητας επιβάλει τη διατήρηση του φυσικού κεφαλαίου και την απαγόρευση κάθε μείωσης ή υποβάθμισης. Η συνέχιση της μεταλλευτικής δραστηριότητας στα πανέμορφα αλπικά τοπία της Γκιώνας δεν είναι συμβατή με την αρχή της βιωσιμότητας. Τελεία.\nΕπιστροφή στη Βαθιά Λάκκα, απολαμβάνοντας τα εντυπωσιακά «άνθη της πέτρας μπροστά στην πράσινη θάλασσα» του πανέμορφου λιβαδιού. Συνεχίζουμε ψάχνοντας για την πηγή στο ξεκίνημα του Λαζορέματος για να προμηθευτούμε νερό. Βρήκαμε την πηγή με μεταλλικό σωλήνα και μπόλικο νερό και κατεβαίνουμε με προσοχή την πολύ απότομη ρεματιά. Κάποιοι - ονόματα δεν λέμε - μάζεψαν και τσάι και υποσχέθηκαν να το μοιράσουν στο τέλος, όσο πέφτει στον καθένα. Φτάνουμε στο Λαζόρεμα με τις στάνες και το ωραίο λιβάδι κάτω από την ορθοπλαγιά του Λάζου. Η ολιγόλεπτη ανασύνταξη έδωσε την έμπνευση στον παπα-Στεφανή και σε μας την ευκαιρία μια φορά ακόμα να απολαύσουμε την καταπληκτική μπάσα φωνή του στα κρητικά ριζίτικα και τον Ερωτόκριτο… με τη βοήθεια και της Ζωής.\n«Μου λέγανε, στα παιδικά μου χρόνια, το τραγούδι του Ερωτόκριτου,\nμε τα δάκρυα στα μάτια∙ τότες που τρόμαζα μέσα στον ύπνο μου\nακούγοντας την αντίδικη μοίρα της Αρετής να κατεβαίνει τα μαρμα-\nΑπό κει παίρνουμε το σύντομο και τελευταίο καλοσυντηρημένο μονοπάτι για τη Συκιά το οποίο, στο τελευταίο μέρος του, ελίσσεται σε σάρα κάτω από τη ορθοπλαγιά της Συκιάς αφήνοντας αριστερά το γνωστό για τις δυσκολίες του «Μονοπάτι του Καραγιάννη», που οδηγεί επίσης στην Πυραμίδα\nΦθάσαμε στο τέλος με την υπόσχεση να ξαναβρεθούμε σύντομα. Στο μεταξύ γράφει η Σοφία: «πανέμορφες φωτο, περήφανα ύψη, αλλά και να τα ανακαλύπτεις παρέα με φίλους... σπουδαία τύχη!!!!» «…Βουνά πανέμορφα, είναι μέσα στις καρδιές μας!» «…Δεν έχουμε φύγει. Η καρδιά μας, η ψυχή μας, το μυαλό μας, οι αισθήσεις μας, έμειναν εκεί, σ' αυτές τις βουνοκορφές... μαζί σας!!!"\nΓι’ αυτές όλες τις μικρές συγκινήσεις, τις ομορφιές σου και την κούραση, βουνό σε λατρεύω! *\nhttp://www.e-ecology.gr http://e-onthemountain.blogspot.com https://www.facebook.com/stefanos.stamellos\nΑναρτήθηκε από Stefanos Stamellos στις 2.7.17\nΕτικέτες ΒΑΡΔΟΥΣΙΑ ΓΚΙΩΝΑ ΠΑΥΛΙΑΝΗ ΑΘΑΝΑΣΙΟΣ ΔΙΑΚΟΣ\nΒαρδούσια και Γκιώνα σε δύο μέρες, με τους φίλους...


Το νέο χιουμοριστικό σποτ της ΕΛ.ΑΣ. για την έξοδο του Πάσχα από το... Κολοκοτρωνίτσι - Europost Ειδήσεις και Νέα με Άμεση και Έγκυρη Ενημέρωση\nΤρίτη 18 Ιούνιος 2019 03:46\nΑρχική ΤΕΛΕΥΤΑΙΑ ΝΕΑ Το νέο χιουμο...\nΤο νέο χιουμοριστικό σποτ της ΕΛ.ΑΣ. για την έξοδο του Πάσχα από το… Κολοκοτρωνίτσι\nΗ Ελληνική Αστυνομία επέλεγε το όμορφο χωριό της Αρκαδίας, Καρυά, για τα γυρίσματα του συγκεκριμένου βίντεο. Γυρίσματα τα οποία πραγματοποιήθηκαν στα τέλη Μαρτίου σε ένα χωριό που γνωρίζουμε όλοι από την τηλεόραση.\nΜάλιστα, ο δημιουργός της σειράς, Χάρης Ρώμας, έχει προαναγγείλει την επιστροφή του «Καφέ της Χαράς» 15 χρόνια μετά, γεγονός που σημαίνει πως οι κάμερες θα επιστρέψουν και πάλι στο χωριό της Αρκαδίας.\nΠροηγούμενο άρθροΜυστήριο και σκοτεινό παρασκήνιο στην Folli Follie: Έχουν ιδρύσει και εγκληματική οργάνωση πατέρας και γιος Κουτσολιούτσος?…\nΕπόμενο άρθροSurvivor: Ποιος θα κερδίσει σήμερα το αυτοκίνητο?


Θεσσαλονίκη: Mωρά ζωάκια «κατέλαβαν» τη Δράση για την Άγρια Ζωή! - ThessPress\nΑρχική ΘΕΣΣΑΛΟΝΙΚΗ Θεσσαλονίκη: Mωρά ζωάκια «κατέλαβαν» τη Δράση για την Άγρια Ζωή!\nΘεσσαλονίκη: Mωρά ζωάκια «κατέλαβαν» τη Δράση για την Άγρια Ζωή!\nΓεμάτος μωρά, από κουκουβαγάκια που ξεχωρίζουν από τα τεράστια μάτια τους, χελιδονάκια, μικρές αλεπούδες, σκαντζοχοιράκια μέχρι κι έναν μικρό, άτακτο… δρυοκολάπτη που χτυπάει συνεχώς και τρυπάει με το ράμφος το χαρτονένιο κλουβί του και δραπετεύει, είναι γεμάτος αυτή την εποχή ο σταθμός περίθαλψης της Δράσης για την Άγρια Ζωή στη Θεσσαλονίκη.\nΗ τρέχουσα αναπαραγωγική περίοδος για σχεδόν όλα τα είδη άγριας πανίδας έχει χτυπήσει «κόκκινο» για τους εθελοντές της Δράσης καθώς υποδέχονται καθημερινά για περίθαλψη δεκάδες νεοσσούς που πέφτουν από τις φωλιές ή νεαρά ορφανά ζώα, τα οποία μεταφέρονται από περιοχές σε ολόκληρη την Ελλάδα.\n«Μόνο τον Ιούνιο έχουμε ήδη παραλάβει περισσότερα από 150 πουλιά, νεοσσοί τα περισσότερα», εξηγεί στο ΑΠΕ-ΜΠΕ η βιολόγος- ορνιθολόγος της Δράσης Φρόσω Παρχαρίδου, κάνοντας λόγο για μια δουλειά 24ώρου, αφού απαιτούνται συνεχώς άνθρωποι να καθαρίζουν τα χαρτονένια κουτιά από τις ακαθαρσίες πάνω σε εφημερίδες και να ταΐζουν τα μωρά.\n«Αυτές τις μέρες έχουμε περισσότερες από 20 μικρές κουκουβάγιες, πολλές κουρούνες και καρακάξες, γλαράκια και μωρά από δεκαοχτούρες που πέφτουν από τις φωλιές τους», λέει η κ. Παρχαρίδου. Όσο για το πώς καταλήγουν στις εγκαταστάσεις της Δράσης οι νεοσσοί, αναφέρει ότι τους μεταφέρουν απ’ όλη την Ελλάδα άνθρωποι, οι οποίοι βρήκαν σε διάφορα σημεία τα πουλιά και θέλησαν να τα περιθάλψουν.\n«Δεχόμαστε καθημερινά περίπου 200 τηλεφωνικές κλήσεις από κόσμο που μας ρωτάει για πουλιά ή άλλα ζώα που βρίσκει. Ειδικά για τους νεοσσούς, συμβουλεύουμε να τους επιστρέφουν στις φωλιές τους γιατί αυτό που κάνουν οι γονείς, σίγουρα εμείς δεν μπορούμε να το κάνουμε καλύτερα! Αν πάλι υπάρχει κάποιο άλλο εμφανές πρόβλημα στα ζώα, ζητάμε να τα φωτογραφίσουν και να μας στείλουν τις φωτογραφίες για να δώσουμε στη συνέχεια τις ανάλογες οδηγίες».\nΆλλωστε, κάθε περίπτωση, σύμφωνα με την κ. Παρχαρίδου, είναι ξεχωριστή, όπως για παράδειγμα τα 5 κουκουβαγάκια που είχαν βρει εργάτες σε ανακαίνιση στέγης, αλλά τους συμβούλεψαν να μην τα ξαναβάλουν στη φωλιά επειδή είχαν ήδη δεχτεί επίθεση από αρουραίους. «Προσπαθούμε -και έτσι συμβουλεύουμε τον κόσμο- να επιστρέφουμε τα μωρά στις φωλιές τους, κάτι που το πετυχαίνουμε σε ποσοστό 70%, αλλά υπάρχουν κάποια είδη, τα πετροχελίδονα, για παράδειγμα, που δεν είναι εύκολο να εντοπίσεις τη φωλιά τους. Παράλληλα, υπάρχουν πολλοί που βλέπουν κοντά σε φωλιές κουκουβάγιας τα μικρά να τριγυρνούν έξω και ανησυχούν, αλλά αυτό είναι κάτι σύνηθες και δεν πρέπει να τα απομακρύνουν γιατί η μαμά τριγυρνάει στην περιοχή».\nΤα μωρά που τα πετάνε από τη φωλιά!\nΕπειδή όμως η φύση έχει τους δικούς της κανόνες, υπάρχουν πολλές περιπτώσεις που τους νεοσσούς τούς πετούν κάτω από τη φωλιά οι ίδιοι οι γονείς ή τα υπόλοιπα αδέρφια. «Όταν βλέπουν ότι είναι άρρωστα, προτιμούν να τα ρίξουν από τις φωλιές για να μην ξοδέψουν ενέργεια στο μεγάλωμά τους, ενώ τα αδέρφια θέλουν να γλυτώσουν τον ανταγωνισμό», διευκρινίζει η κ. Παρχαρίδου.\nΣτο κτίριο πάντως της Δράσης, αυτή την εποχή δεν πέφτει «καρφίτσα», αφού είναι σχεδόν ολόκληρο καλυμμένο με χαρτόκουτα, όπου φιλοξενούνται διάφορα ζώα που χρήζουν περίθαλψης και αφήνονται στα ικανά χέρια δεκάδων εθελοντών, Ελλήνων και ξένων, οι οποίοι προσπαθούν να βοηθήσουν στο έργο της οργάνωσης. Οι εθελοντές ταΐζουν και αλλάζουν τα ζώα και με την καθοδήγηση κτηνιάτρων, φροντίζουν τις πληγές τους, σε μια δουλειά που απαιτεί 24ωρη αφοσίωση.\n«Έχουμε διαρκή ανάγκη για χαρτόκουτα, εφημερίδες και κροκέτες γάτας», τονίζει η κ. Παρχαρίδου. Επιπλέον, όσοι ενδιαφέρονται να στηρίξουν το έργο της Δράσης, μπορούν να προχωρήσουν σε μια συμβολική υιοθεσία ζώου με 50 ευρώ, αναλαμβάνοντας μέρος των εξόδων για τη διατροφή και τη φαρμακευτική αγωγή του για ένα έτος ή μέχρι την επανένταξή του στη φύση, σε περίπτωση που αυτή συμβεί πιο σύντομα.\nΗ υιοθεσία μπορεί να γίνει από ένα άτομο ή από μία ομάδα (για παράδειγμα μια σχολική τάξη) και θα λάβει έντυπο πιστοποιητικό υιοθεσίας με τη φωτογραφία του ζώου. Λεπτομέρειες για τη διαδικασία υπάρχουν στην ιστοσελίδα της οργάνωσης, http://drasi-agriazoi.gr.\nΠροηγούμενο άρθροΣτις Βρυξέλλες ο πρωθυπουργός για τη σύνοδο ΕΕ – Δυτικών Βαλκανίων και τη σύνοδο του Ευρωπαϊκού Συμβουλίου\nΕπόμενο άρθροΟι συμβουλές των ειδικών για να νικήσετε τον καύσωνα


FOSTIRAS - ΦΩΣΤΗΡΑΣ BLOG NEWS: ΕΝΑ ΒΗΜΑ ΠΡΙΝ ΤΙΣ ΥΠΟΓΡΑΦΕΣ!\nΟΛΑ ΦΑΙΝΟΝΤAI ΕΤΟΙΜΑ ΓΙΑ ΤΟΝ ΒΕΛΓΟ!\nΟΠΩΣ ΟΛΑ ΔΕΙΧΝΟΥΝ Ο ΒΕΛΓΟΣ ΣΗΜΕΡΑ ΑΝΑΧΩΡΗΣΕ ΓΙΑ ΤΟ ΕΞΩΤΕΡΙΚΟ ΕΧΟΝΤΑΣ ΣΥΜΦΩΝΗΣΕΙ ΣΕ ΟΛΑ ΜΕ ΤΟΥΣ ΥΠΕΥΘΥΝΟΥΣ.\nΣΤΙΣ ΠΡΩΤΕΣ ΜΕΡΕΣ ΤΗΣ ΕΠΟΜΕΝΗΣ ΕΒΔΟΜΑΔΑΣ ΘΑ ΓΙΝΕΙ ΚΑΙ Η ΕΠΊΣΗΜΗ ΠΑΡΟΥΣΙΑΣΗ ΤΟΥ ΜΕ ΣΥΝΕΝΤΕΥΞΗ ΤΥΠΟΥ, ΕΝΩ ΙΣΩΣ ΠΡΙΝ ΑΠΟ ΑΥΤΟ ΥΠΑΡΞEI ΚΑΠΟΙΑ ΕΠΙΣΗΜΗ ΑΝΑΚΟΙΝΩΣH ΚΑΙ ΑΠΟ ΤΗΝ ΔΙΟΙΚΗΣΗ ΤΗΣ ΟΜΑΔΑΣ.\nΣΥΜΦΩΝΑ ΜΕ ΠΛΗΡΟΦΟΡΙΕΣ Η ΠΑΡΟΥΣΙΑΣΗ ΤΟΥ ΟΤΑΝ ΠΕΣΟΥΝ ΚΑΙ ΟΙ ΥΠΟΓΡΑΦΕΣ ΘΑ ΓΙΝΕΙ ΣΕ ΚΕΝΤΡΙΚΟ ΞΕΝΟΔΟΧΕΙΟ ΟΠΟΥ ΘΑ ΠΕΙ ΚΑΙ ΓΙΑ ΤΟΥΣ ΣΤΟΧΟΥΣ ΤΗΣ ΟΜΑΔΑΣ!\nΑΠΟ ΕΚΕΙ ΚΑΙ ΠΕΡΑ ΠΡΟΠΟΝΗΤΗΣ ΦΑΙΝΕΤAI ΝΑ ΕΙΝΑΙ ΞΕΝΟΣ ΠΡΩΗΝ ΔΙΕΘΝΗΣ. ΕΝΩ ΜΕ AΝΕΠΙΒΕΒΑΙΟΤΕΣ ΠΛΗΡΟΦΟΡΙΕΣ ΛΕΝΕ ΟΤΙ ΜΕ ΤΗ ΕΛΕΥΣΗ ΤΟΥ ΘΑ ΕΡΘΟΥΝ ΜΑΖΙ ΚΑΙ ΚΑΠΟΙΟΙ ΞΕΝΟΙ ΠΟΔΟΣΦΑΙΡΙΣΤΕΣ ΠΙΘΑΝΟΤΗΤΑ 3-4 ΜΕ ΕΘΝΙΚΟΤΗΤΑ ΑΦΡΙΚΑΝΙΚΗΣ ΧΩΡΑΣ. ΤΟ BΑDGET ΠΡΑΓΜΑΤΙ ΟΠΩΣ ΓΡΑΦΤΗΚΕ ΚΑΙ ΑΛΛΟΥ ΘΑ ΕΙΝΑΙ ΤΟ ΠΟΛΥ ΜΕΓΑΛΟ ΓΙΑ ΤΑ ΔΕΔΟΜΕΝΑ ΤΗΣ ΚΑΤΗΓΟΡΙΑΣ 500.000 ΕΥΡΩ.\nΟΣΟ ΓΙΑ ΤΟ ΓΗΠΕΔΙΚΟ ΔΕΝ ΕΧΟΥΜΕ ΚΑΘΑΡΗ ΕΙΚΟΝΑ ΤΑ ΤΕΛΕΥΤΑΙΑ ΝΕΑ ΠΟΥ ΜΑΘΑΜΕ ΕΙΝΑΙ ΟΤΙ ΤΟΥΛΑΧΙΣΤΟΝ ΓΙΑ ΑΡΧΗ ΘΑ ΓΙΝΟΥΝ ΟΛΕΣ ΟΙ ΑΠΑΡΑΊΤΗΤΕΣ ΕΝΕΡΓΕΙΕΣ ΠΡΟΚΕΙΜEΝΟΥ ΝΑ ΓΙΝΕΙ ΑΝΑΒΆΘΜΙΣΉ ΤΟΥ ΓΗΠΕΔΟΥ ΜΕ ΣΚΟΠΟ\nΝΑ ΤΗΡΕΊ ΤΙΣ ΠΡΟΔΙΑΓΡΑΦΕΣ!\nΑναρτήθηκε από FOSTIRANEWS στις 8:08 μ.μ.\nΕτικέτες ΠΩΛΗΣΕΙ, BLOG


Το μυστικό για τις τέλειες heatless μπούκλες είναι στην ντουλάπα σας! — Trends.com.cy\nBeauty — Hair\nΤο μυστικό για τις τέλειες heatless μπούκλες είναι στην ντουλάπα σας!\nΑπό το πρώτο lockdown μέχρι σήμερα το TikTok έχει γίνει για μερικούς μεγάλο μέρος τις καθημερινότητας τους, είτε αυτοί είναι Millennials ή Gen-Zers, είτε αυτοί είναι γονείς με παιδιά Millennials ή Gen-Zers. H εφαρμογή Tik Tok λοιπόν έχει πλέον καθιερωθεί ως η δημοφιλέστερη νέα εφαρμογή στον παγκόσμιο διαδικτυακό κόσμο, ξεπερνώντας το ορόσημο του 1 δισεκατομμυρίου και 1,5 δισεκατομμυρίων λήψεων στο App Store και το Google Play αντίστοιχα, σε ένα μόλις χρόνο.\nΤα βίντεο προβάλλουν συνήθως lip-syncing (συγχρονισμός χειλιών με το τραγούδι), και χορογραφίες. Μέσα σε όλο το διασκεδαστικό περιεχόμενο όμως, υπάρχουν επίσης πολλά καινοτόμα βίντεο ομορφιάς και beauty tips.\nΈνα από τα πιο χρήσιμα beauty tips που ανακαλύψαμε μέσω αυτής της εφαρμογής είναι τα heatless waves που είναι πραγματικά Total Game Changer! Η χρήση κάλτσας για heatless μπούκλες δεν είναι κάτι καινούργιο. Πριν από τα curling irons οι άνθρωποι επινόησαν πολλούς τρόπους για να δημιουργήσουν τις τέλειες μπούκλες. Το beauty hack αυτό έγινε viral στο Tiktok ως «heatless curls» ή «sockhair» και χρησιμοποιεί τα πάντα, από κάλτσες έως ζώνες μπουρνουζιών για να αντικαταστήσει το curling iron. Και πρέπει να το δείτε για να το πιστέψετε!\nΤο καλύτερο όμως είναι πως η μέθοδος είναι αρκετά εύκολη. Αρχικά προετοιμάστε τα μαλλιάς σας έτσι ώστε να είναι damp (υγρά), βεβαιωθείτε όμως ότι δεν είναι βρεγμένα γιατί θα είναι πολύ δύσκολο να στεγνώσουν. Μετά χτενίστε και χωριστέ τα μαλλιά σας σε δύο τμήματα. Διπλώστε την ζώνη του μπουρνουζιού στη μέση, τοποθετείστε την στη μέση περίπου του κεφαλιού σας (σαν κορδέλα) και στερεώστε την χρησιμοποιώντας ένα κλιπ. Μετέπειτα χωρίστε τα μαλλιά σας σε δύο τμήματα. Εφαρμόζοντας την τεχνική της γαλλικής πλεξούδας, χρησιμοποιείστε την ζώνη ως το τρίτο τμήμα των μαλλιών. Μπορείτε επίσης να τυλίξετε τα μαλλιά σας γύρω από την ζώνη προς τα πίσω – If this makes any sense. Eάν όχι, τότε keep scrolling για τις τέλειες perfectly «undone» μπούκλες χωρίς θερμότητα!\nΊσως χρειαστεί να προσπαθήσετε δύο και τρείς φορές μέχρι να τελειοποιήσετε την τεχνική. Επίσης προτείνουμε να αποφύγετε τη χρήση χοντρού terry υφάσματος (ύφασμα που έχει βρόχους), γιατί ένα ελαφρώς λεπτότερο υλικό είναι πιο κατάλληλο και πιο ευκολόχρηστο. Η τεχνική αυτή συστήνεται για φρεσκολουσμένα, καθαρά μαλλιά. Η ιδέα είναι ότι οι κάλτσες ή η ζώνη θα δημιουργήσουν μεγαλύτερα, χαλαρότερα waves σε σχέση με το αποτέλεσμα μιας κλασικής πλεξούδας.\nΕιλικρινά, ακόμη και αν είστε δύσπιστες, αξίζει να το δοκιμάσετε, σωστά;\nnever would have thought this would give me supermodel hair!!! 💁🏻♀ #sockcurls #heatlesswaves #heatlesscurls #tiktokhairstylist #keepingbusy\n♬ Heartless – The Weeknd


ΥΓΕΙΑ - SOS: ΝΕΡΟ . ΤΟ ΑΙΜΑ ΤΗΣ ΓΗΣ (4ο ΜΕΡΟΣ)\nΠοιες αρρώστιες οφείλονται στην έλλειψη νερού\nΕκατομμύρια άνθρωποι πάσχουν από υψηλή πίεση. Το πρόβλημα της πίεσης αποδεικνύει την χρόνια έλλειψη νερού στον οργανισμό. Στο κυκλοφορικό μας σύστημα και στην ποσότητα του αίματος υπάρχουν διακυμάνσεις.\nTι στερεί του καλού γιατρού το ψωμί;\nΗ υγεία ή ο θάνατος;\nΑναρτήθηκε από Giorgos Gekas στις 9:11 μ.μ.


Ροντβάιλερ κατασπάραξε μωρό στις ΗΠΑ | Infokids.com.cy\nΣε 3 μήνες τα πρώτα αποτελέσματα για εμβόλιο κατά του κορωνοϊού\nΦρίκη! Ροντβάιλερ επιτέθηκε σε 15 μηνών μωρό!\nΜια είδηση που προκαλεί σοκ και μεγάλη ανησυχία έγινε γνωστή πριν λίγο. Έναν εφιάλτη έζησαν οι γονείς ενός μωρού 15 μηνών, όταν σκύλος ράτσας ροντβάιλερ, επιτέθηκε στο μωρό τους.\nΔυστυχώς, το μωρό έχασε τη ζωή του βάναυσα μετά από επίθεση σκύλου, που ανήκε σε φιλική οικογένεια, στην πολιτεία της Νεβάδα των ΗΠΑ.\nΟ ιδιοκτήτης του σκύλου ζήτησε τη θανάτωσή του\nΣύμφωνα με τοπικά μέσα ενημέρωσης, ένα ροντβάιλερ ηλικίας περίπου 4 ετών επιτέθηκε σε 15 μηνών κοριτσάκι, δαγκώνοντάς το χωρίς σταματημό.\nΤο μωρό μεταφέρθηκε στο νοσοκομείο, όμως υπέκυψε στα τραύματά του.\nΟ ιδιοκτήτης του ροντβάιλερ, που είναι οικογενειακός φίλος με τους γονείς του μωρού, ζήτησε να γίνει ευθανασία στο ζώο.\nΗΠΑ μωρό ροντβάιλερ


Cerezo Osaka Sevilla ζωντανά αποτελέσματα, livescore και live streaming - SofaScore.com\nCerezo Osaka Sevilla Ζωντανά αποτελέσματα, livescore και live streaming\nCerezo Osaka Sevilla ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινά στις 17.7.2017. και ώρα 09:00 UTC ώρα στο γήπεδο Kincho Stadium, Osaka, Japan για το Club Friendly Games - World. Στο SofaScore ζωντανά αποτελέσματα μπορείτε να βρείτε όλα Cerezo Osaka εναντίον Sevilla τα προηγούμενα αποτελέσματα με τους H2H αγώνες. Οι σύνδεσμοι Cerezo Osaka εναντίον Sevilla με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις Cerezo Osaka εναντίον Sevilla ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 70.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον ποδόσφαιρο αγώνα Cerezo Osaka Sevilla στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία ποδόσφαιρο ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nΟΝΟΜΑ: Cerezo Osaka - Sevilla\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε Cerezo Osaka Sevilla live score στο κινητό σας τηλέφωνο!\nΧωρίς Ήττες 13\nΠρώτη ομάδα που θα σκοράρει 5/6\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 70000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε Cerezo Osaka Sevilla ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


Διατηρήθηκαν στην κορυφή οι «ερυθρόλευκοι»\nΜε Σουντανί και μεγάλα ζόρια ο Ολυμπιακός. Οι «ερυθρόλευκοι» επικράτησαν 2-1 του ΟΦΗ στο «Γ. Καραϊσκάκης» για την τρίτη τους σερί νίκη στο πρωτάθλημα, που τους διατήρησε μόνους πρώτους στην κορυφή της Super League.\nΑπό ένα δοκάρι είχαν οι δύο ομάδες\nΟ Αλγερινός άσος «καθάρισε» με δύο τέρματα (11’, 57’) για τους Πειραιώτες, με το δεύτερο να είναι πανέμορφο, ενώ ο Ναμπί με ΓΚΟΛΑΡΑ είχε ισοφάρισε στις καθυστερήσεις του πρώτου μέρους.\nΩραίο το παιχνίδι στο Φάληρο, με τους φιλοξενούμενους να εμφανίζονται κάτι παραπάνω από αξιόμαχοι, να ξεδιπλώνουν και πάλι τις επιθετικές τους αρετές και να αποδεικνύουν ότι μόνο τυχαία δεν βρίσκονται στις υψηλές θέσεις της βαθμολογίας.\nΑπό ένα δοκάρι είχαν οι δύο ομάδες. Με τον Λοβέρα στο 3’ οι Πειραιώτες, με τον Ναμπί στο 54’ οι φιλοξενούμενοι, ενώ έπειτα από χρήση VAR -ορθώς- δεν μέτρησε τέρμα του Γκερέρο στο 66ο λεπτό.\nΈντονες διαμαρτυρίες για πέναλτι από τους φιλοξενούμενους στο 33’ έπειτα από μαρκάρισμα του Σεμέδο στον Φιγκεϊρέδο, σε μια φάση που χωράει συζήτηση. Θα μπορούσε να δείξει την άσπρη βούλα ο Παπαδόπουλος.


Τα κρούσματα δεν κλείνουν τα σχολεία, Η ΚΑΘΗΜΕΡΙΝΗ, kathimerini.com.cy\nΑυξήθηκαν περαιτέρω τα περιστατικά COVID-19 στο Λύκειο Λατσιών, με την περίπτωσή του να θεωρείται μεμονωμένη.\n23 ΝΟΕΜΒΡΙΟΥ 2020 - 17:34\nΟι αλυσίδες μετάδοσης του νέου κορωνοϊού στα σχολεία και κυρίως στα Λύκεια έχουν θορυβήσει την κοινή γνώμη. Το πρόβλημα, αρχικά, εντοπιζόταν στις επαρχίες Λεμεσού και Πάφου, για τις οποίες ελήφθησαν αυστηρότερα μέτρα, όσον αφορά στην λειτουργία των σχολείων με φυσική παρουσία. Πλέον, όμως, προβληματισμός παρατηρείται και στις άλλες επαρχίες, ενώ στο Λύκειο Λατσιών στην Λευκωσία φαίνεται πως η κατάσταση ξέφυγε, ανάμεσα στους μαθητές της Γ’ τάξης. Το Υπουργείο Παιδείας, ωστόσο, διαμηνύει ότι γίνεται αγώνας για να διατηρηθούν τα σχολεία ανοιχτά , ωστόσο, όπου αυτό δεν είναι δυνατόν, εξαιτίας του ότι μαθητές τίθενται σε αυτοπεριορισμό, θα λειτουργούν με την μέθοδο της τηλεκπαίδευσης, κάτι που ήδη εφαρμόζεται.\nΌπως ανέφερε στην «Κ» πηγή από το Υπουργείο Παιδείας όσον αφορά στην περίπτωση του Λυκείου Λατσιών στην Λευκωσία, αυτή θεωρείται μεμονωμένη, εξηγώντας ότι το πρόβλημα ξεκίνησε από το πάρτι που διοργάνωσαν οι μαθητές. Μάλιστα, το απόγευμα της Παρασκευής, ο Υπουργός Παιδείας, Πρόδρομος Προδρόμου, ο Διευθυντής Μέσης Εκπαίδευσης και οι διευθυντές του Λυκείου και του Γυμνασίου Λατσιών παρακάθισαν σε σύσκεψη μέσω τηλεδιάσκεψης και, βάσει της ενημέρωσης που έγινε, 30 μαθητές της Γ’ Λυκείου – έφτασαν τους 39 την Δευτέρα – και ένας μαθητής της Β’ Λυκείου βρέθηκαν θετικοί στον νέο κορωνοϊό.\nΔεν κλείνουν σχολεία\nΠληροφορίες της «Κ» αναφέρουν ότι οι συζητήσεις που γίνονταν πριν από μερικές βδομάδες για το κλείσιμο των Λυκείων σε Λεμεσό και Πάφο, αφορούσαν το ενδεχόμενο αυτό το μέτρο να λάμβανε παγκύπρια έκταση. Ωστόσο, κρίθηκε ότι η επιδημιολογική εικόνα των υπολοίπων τριών επαρχιών δεν δικαιολογούσε μια τέτοια απόφαση.\nΣτην ερώτηση αν έχει γίνει μια συζήτηση επί του θέματος, βλέποντας ότι και η επιδημιολογική κατάσταση των υπολοίπων επαρχιών παρουσιάζει τάσεις επιδείνωσης, η ίδια πηγή απάντησε ότι δεν έχει τεθεί τέτοιο θέμα στο Υπουργείο Παιδείας, προς το παρόν. Πλέον, για τα σχολεία έχει οριστεί από το Υπουργείο γενικός συντονιστής της ομάδας ιχνηλάτησης για τα σχολεία, ενώ καθημερινά θα καταγράφονται τα δεδομένα που αφορούν στους μαθητές που έχουν μολυνθεί με τον ιό και σε αυτούς που βρίσκονται σε αυτοπεριορισμό και παρακολουθούν τα μαθήματά τους με την μέθοδο της τηλεκπαίδευσης.\nΑυξάνονται στο Λύκειο Λατσιών\nΜέχρι την Παρασκευή, στο Λύκειο Λατσιών υπήρχαν 27 επιβεβαιωμένα περιστατικά που αφορούσαν μαθητές. Η Δευτέρα άρχισε με 31 επιβεβαιωμένα περιστατικά, ενώ μέχρι το απόγευμα έφτασαν τα 39. Την ίδια ώρα, οι μαθητές οι οποίοι έχουν τεθεί σε αυτοπεριορισμό ανέρχονται στους 135 περίπου. Ακόμα, περιστατικά κορωνοϊού έχουν εντοπιστεί και στο Γυμνάσιο Λατσιών, καθώς και στο Α’ Δημοτικό Σχολείο, που αφορά εκπαιδευτικό.


03 Δεκεμβρίου 2021 - 12:24\nΤελευταία Ενημέρωση: 03 Δεκεμβρίου 2021 - 12:29\nΟ Νταβίντ Καταλά παραχώρησε διάσκεψη Τύπου για το αυριανό παιχνίδι με τη Δόξα στο Μακάρειο. “Έχουμε προετοιμαστεί κατάλληλα για το παιχνίδι. Ξέρουμε τι πρέπει να βελτιώσουμε. Πρέπει να έχουμε το ίδιο πνεύμα. Θέλουμε τους τρεις βαθμούς”.\nΟι τοποθετήσεις του :\n“Έχουμε προετοιμαστεί κατάλληλα για το παιχνίδι. Ξέρουμε τι πρέπει να βελτιώσουμε. Πρέπει να έχουμε το ίδιο πνεύμα. Θέλουμε τους τρεις βαθμούς”.\nΠως έχουν τα αγωνιστικά δεδομένα. Αν θα προλάβουν Τιάγκο, Εγγλέζου και Ναούμ; “Ο Τιάγκο είναι στη διάθεσή μας. Εγγλέζου και Ναούμ απουσιάζουν ελπίζουμε να επανέλθουν την επόμενη βδομάδα".\nΓια τη σημασία της νίκης με την ΑΕΛ… "Σίγουρα ήταν τρεις βαθμοί με την ΑΕΛ αλλά σημασία για εμάς έχει ο τρόπος που το έκαναν οι ποδοσφαιριστές. Η αφοσίωση και ο τρόπος που υπερασπίστηκαν το αποτέλεσμα".\nΓια τη Δόξα… “Η Δόξα στο Μακάρειο είναι πολύ δυνατή, έχει πάρει 9 από τους 12 εκεί. Και μία ήττα που έχει εκεί είναι από τον Άρη που έχασε στα τελευταία λεπτά. Δεν πρέπει να αφήσουμε ούτε 1% από την προσπάθεια μας για να πάρουμε τους τρεις βαθμούς”.\nΓια τη χρησιμοποίηση του Ρόμο αντί του Ντάρμπισάιαρ στα τελευταία δύο παιχνίδια… “Η αλήθεια είναι πως και οι δύο δουλεύουν σκληρά και είμαι ευχαριστημένος. Είναι κάτι που άξιζε ο Ρόμο. Είτε ως αγωνίζονται ως βασικοί είτε ως αλλαγή δίνουν τα πάντα. Ο Ματ αγωνίστηκε 10 λεπτά με την ΑΕΛ. Δίνουν τα πάντα και αυτό είναι το θετικό για την ομάδα”.\nΤέλος του πρώτου γύρου. Με τι είστε ευχαριστημένος ως τώρα και τι θέλετε να βελτιώσετε… “Είμαι πολύ ικανοποιημένος. Πιέζουμε τον εαυτό μας και έχουμε απαιτήσεις για περισσότερα. Πρέπει να βελτιωνόμαστε διαρκώς και επιθετικά και αμυντικά. Βδομάδα με βδομάδα θέλουμε βελτίωση”.\nΑν τα παιχνίδια όπως με τη Δόξα είναι σημαντικά για τη μάχη του τίτλου… “Για μας είναι ακόμα τρεις βαθμοί όπως σημαντικό ήταν και με το ΑΠΟΕΛ και με την ΑΕΛ. Αρκετοί πιστεύουν πως θα κερδίσουμε πριν καν θα αγωνιστούμε αύριο. Όχι. Πρέπει να παλέψουμε.\nΠοιος θα είναι ο αντικαταστάτης του Τόμοβιτς…“Διαθέτουμε τις επιλογές για αντικατάσταση του Τόμοβιτς. Είναι σημαντικός για εμάς όμως οι υπόλοιποι είναι έτοιμοι να αξιοποιήσουν την ευκαιρία και να μας βοηθήσουν”\nΓια τον τρόπο που ήρθε η νίκη με την ΑΕΛ… “Σημαίνει πολλά. Είχε σημασία ο τρόπος που το κάναμε. Δείξαμε χαρακτήρα, κρατήσαμε το αποτέλεσμα. Το ίδιο πρέπει να κάνουμε και αύριο. Να έχουμε πνευματικά κίνητρο. Διαθέτουμε την ποιότητα και πρέπει να το δείχνουμε σε κάθε παιχνίδι”\nΓια τον κόσμο που είναι ο 12ος παίκτης και εντός και εκτός έδρας… “Ειδικά αύριο θέλουμε όσο περισσότερους οπαδούς γίνεται γιατί όλοι ξέρουμε πως το Μακαρείο είναι ένα γήπεδο με ταρτάν και δεν είναι κοντά ο κόσμος. Δεν είμαστε έτσι συνηθισμένοι. Θέλουμε ειδικά αύριο πιο πολύ την παρουσία του κόσμου και να τους νιώσουν οι παίκτες”\nΑν θα προσεγγίσει το ματς όπως με ΑΠΟΕΛ και ΑΕΛ…. “Όχι δεν μπορώ να προσεγγίσουμε το ίδιο. Η προσέγγιση αφορά το παιχνίδι με τη Δόξα”\nΓια τα δυνατά σημεία της Δόξας... "Είναι πολύ ανταγωνιστική ομάδα. Είδαμε αρκετά παιχνίδια της. Είναι καλή αμυντικά και στην επίθεση διαθέτει ταχύτητα ειδικά στην αντεπίθεση με τους γρήγορους ακραίους και τον Σαντίκ στην κορυφή. Έχουμε και την εικόνα του αγώνα του πρώτου γύρου και ξέρουμε πόσο καλή ομάδα είναι. Πρέπει να κάνουμε την καλύτερη δυνατή εμφάνιση".


Μαγνητάκι Αγία Ευθαλία\nΤο Μαγνητάκι με παράσταση Αγία Ευθαλία, είναι πλαστικοποιημένο βαρύ χαρτί επικολλημένο σε φύλλο μαγνήτη. Έχει μεγάλη ελαστικότητα και μπορεί να κολληθεί σε μεταλλικές επιφάνειες (π.χ. ψυγείο). Επιπλέον λόγω της εύκαμπτης μορφής του μπορεί να κρατηθεί σαν φυλαχτό (π.χ. μέσα σε τσάντες, πορτοφόλια, κτλ.) χωρίς να ενοχλεί, καθώς είναι μαλακό. Επίσης είναι κατάλληλο ως ένα οικονομικό δώρο βάπτισης μαζί με την μπομπονιέρα.\nΑξιολογείτε:Μαγνητάκι Αγία Ευθαλία


Δικαστήριο: Μείωση ποινής στα 8 χρόνια για βιασμό συζύγου και ξυλοδαρμό κόρης - Aftodioikisi.gr\n18 Οκτωβρίου 2019 - 19:15\nΈνα δράμα κρυμμένο επί χρόνια πίσω από τις πόρτες του σπιτιού μιας οικογένειας σε χωριό του Πηλίου.\nΟ 46χρονος άντρας κακοποιούσε σεξουαλικά την κατά 10 χρόνια μικρότερή σύζυγό του, την είχε απομονώσει, την είχε αποκόψει από όλους τους συγγενείς της και την παρακολουθούσε συνεχώς, ακόμη κι όταν πήγανε στο μπακάλικο, χρησιμοποιώντας κυάλια.\nΕπί σειρά ετών βίαζε τη σύζυγό του, ενώ από τη μανία του δεν γλίτωνε ούτε η κόρη του, την οποία χτυπούσε με ό,τι έβρισκε μπροστά του και την κλείδωνε στο υπόγειο, βάζοντας, μάλιστα, τον γιο του να είναι «φρουρός», ώστε να μην φύγει.\nΗ σύζυγός του υπέμενε το μαρτύριο μέχρι που γνώρισε μία άλλη γυναίκα της περιοχής, στην οποία είπε το μυστικό της. Όταν αποκαλύφθηκε το δράμα και η υπόθεση έφτασε στη δικαιοσύνη, επιβλήθηκε στον άνδρα από το Μικτό Ορκωτό Δικαστήριο Τρικάλων ποινή κάθειρξης 12 ετών.\nΗ υπόθεση έναν χρόνο μετά πήγε στο Μικτό Ορκωτό Εφετείο Λάρισας, με τον κατηγορούμενο να υποστηρίζει πώς όλα ήταν καλά και αγαπιούνταν, ρίχνοντας ευθύνες στην σύζυγό του για τρίτο πρόσωπο, ενώ για την κόρη του υποστήριξε πως την μάλωνε όπως όλοι οι γονείς τα παιδιά τους.\nΤο Δικαστήριο τον έκρινε ένοχο για τον βιασμό της συζύγου του και για ενδοοικογενειακή σωματική βλάβη, αναγνωρίζοντάς του, ωστόσο, ελαφρυντικά και μειώνοντας την ποινή του στα 8 χρόνια (6 χρόνια για την πρώτη πράξη και 2 για τη δεύτερη).\nΚΟΙΝΩΝΙΑ, ΔΙΚΑΣΤΗΡΙΟ, ΒΙΑΣΜΟΣ, ΠΟΙΝΗ


Γρ. Καρταπάνης: Κώστας Λιάπης ο παροιμιώδης\nΤελευταία ενημέρωση: 2017-07-03, 15:51:43\nΠάνε δύο χρόνια τώρα - μέσα Ιουνίου του 2015 ήτανε θαρρώ, όταν έγινε στον γράφοντα πρόταση για συμμετοχή στο συλλογικό τόμο που θα εκδίδονταν προς τιμή του Κώστα Λιάπη. Η πρόταση -άκρως τιμητική για τον υποφαινόμενο- αφορούσε βέβαια τη σύνταξη κειμένου σχετικού με την προσωπικότητα και το έργο του γνωστού λαογράφου και ιστορικού συγγραφέα.\nΕπειδή βέβαια τις πολυκύμαντες πτυχές του πλούσιου σε ποιότητα, ποσότητα και θεματολογία έργου του και την πολυεπίπεδη πνευματική προσφορά του γενικότερα, θα παρουσίαζαν δικαίως μελετητές εγνωσμένου κύρους που διαθέτουν άλλωστε και τις απαιτούμενες γνώσεις, θεώρησα φρόνιμο να καταπιαστώ με κάτι πιο καθημερινό και οικείο: τη σχέση του Κώστα Λιάπη με τη θάλασσα, μέσα από τις βιωματικές του αναμνήσεις και τα γραπτά του. Τίτλος της ταπεινής αναφοράς: «Κώστας Λιάπης ο θαλασσινός - Βιώματα και γραφές». Γνήσιος και αυθεντικός εραστής της θάλασσας, με γνώση και σεβασμό γι’ αυτήν ο αϊγιωργίτης συγγραφέας, παρουσιάζει πρόσφορο πεδίο -μια απλωμένη θάλασσα- για να δοθεί παραστατικά κι ετούτη η πτυχή του βίου του. Με στοιχεία παρμένα κυρίως από τη συλλογή των αυτογραφικών, αλιευτικών αφηγημάτων «Με τη μάσκα του ψαροντουφεκά - Σπαρταριστές ψαράδικες ιστορίες», Βόλος 1998, όπως κι από άλλα έργα του κατατέθηκε νομίζω μια ευπρόσωπη παρουσίαση ενός πραγματικού εραστή του υγρού στοιχείου. Άλλωστε ετούτο αποτελεί κοινό τόπο, κάτω από διαφορετικές προσεγγίσεις βέβαια, τόσο για τον Λιάπη όσο και για τον γράφοντα. Η γραφή κειμένου από μέρους μου στον τιμητικό τόμο «Φίλιος Αμητός» εκλαμβάνονταν και ως μια ελάχιστη υποχρέωση προς τον τιμώμενο, αφού υπήρξε για μένα πολύτιμος συμβουλάτορας (μαζί με τον Γιώργο Θωμά) στα πρώτα μου συγγραφικά μου τολμήματα.\nΜε αφορμή το τελευταίο πόνημα του Κώστα Λιάπη: «Ο παροιμιακός και γνωμικός λόγος στο παραδοσιακό Πήλιο», έκδοση του Εργαστηρίου Λόγου και Πολιτισμού του Πανεπιστημίου Θεσσαλίας, Βόλος 2017, εντυπωσιακό σε όγκο (μέγεθος Α4, 688 σελ) αλλά κυρίως σε περιεχόμενο, θα ήθελα να καταθέσω κάποιες σκέψεις μου σχετικά με το έργο του πολυγράφου, πηλιορείτη συγγραφέα. Στο εν λόγω βιβλίο εμπεριέχεται συγκεντρωμένη, λειτουργικά ταξινομημένη και αναλυτικά ερμηνευμένη, ολόκληρη η λαϊκή σοφία των πηλιορειτών, όπως αποκρυσταλλώθηκε αποφθεγματικά στο πέρασμα των αιώνων. Εύστοχα και παραστατικά, κυριολεκτικά ή αλληγορικά ο «απαίδευτος» μα σοφός λαός κατέθετε πάντοτε την άποψή του στην καθημερινή ντοπιολαλιά, ώστε να μετατρέπεται σε διαχρονική ρήση. Πόσες παροιμίες και γνωμικά δεν χρησιμοποιούνται ως σήμερα!\nΔεν προτίθεμαι να προχωρήσω σε παρουσίαση του μνημειώδους, ομολογουμένως, έργου. Έχουν ήδη δημοσιευτεί στον τοπικό τύπο εμπεριστατωμένες βιβλιοπαρουσιάσεις - κριτικές από τους εγκριτώτερους πνευματικούς ανθρώπους του τόπου, με τα ευμενέστερα, εννοείται, σχόλια. Το πόνημα, όμως παρά τον τοπικό του χαρακτήρα, διαθέτει ευρύτερες διαστάσεις ως συμβολή στον λαϊκό γνωμικό λόγο κι ως εκ τούτου προκάλεσε ανάλογες παρουσιάσεις και σε έντυπα όχι αποκλειστικά τοπικού ενδιαφέροντος. Το σχετικό άρθρο του φιλόλογου - συγγραφέα Νίκου Δ. Τριανταφυλλόπουλου (κορυφαίου παπαδιαμαντολόγου), στην εφ. Καθημερινή επισημαίνει τη σπουδαιότητα και τη χρησιμότητα τέτοιων συγγραμμάτων υψηλού επιπέδου. Πράγματι πρόκειται για έργο ζωής, προϊόν επίπονου μόχθου, αφού μόνο η συλλογή του υλικού μετρά, σύμφωνα με το συγγραφέα, κάπου έξι δεκαετίες.\nΣτον απόηχο του τόμου«Φίλιος Αμητός» ο Λιάπης κυκλοφόρησε ένα ακόμη περισπούδαστο έργο, προϊόν κι αυτό ιδιαίτερης συλλεκτικής και ερευνητικής προσπάθειας: «Πηλιορείτικα και Βολιώτικα ανθρωπονύμια», Βόλος 2015. Μου χάρισε όπως συνήθως ένα αντίτυπο μ’ εκείνες τις εγκάρδιες, ευρηματικές και πάντοτε διαφορετικές αφιερώσεις του. Αφού τον ευχαρίστησα, έχοντας ξεφυλλίσει, έπειτα από λίγες μέρες, το βιβλίο του, εξέφρασα τον θαυμασμό μου για τον όγκο του αριθμού των ονομάτων και τη συνακόλουθη κατάταξη - ερμηνεία τους, αλλά και την κατά τόπους συχνότητά τους. Μου αποκρίθηκε μ’ εκείνη τη χαρακτηριστική ηρεμία του και το διακριτικό χιούμορ του, πως ετούτη η προσπάθεια υπήρξε πολύ ευκολότερη από το βιβλίο που έχει έτοιμο για έκδοση και αφορά τις παροιμίες του Πηλίου, εργασία ήδη βραβευμένη με τον Α’ έπαινο της Ακαδημίας Αθηνών. Η υλοποίηση της έκδοσης του ογκώδους τόμου επιβεβαίωσε με τον πλέον πειστικό τρόπο πόσο δίκιο είχε ο συγγραφέας. Πρόκειται για μια πραγματικά «παροιμιώδη» έκδοση.\nΟ όγκος της συγγραφικής παραγωγής του Λιάπη είναι βέβαια εντυπωσιακός: 21 αυτόνομα βιβλία, 34 ανάτυπα συνήθως πολυσέλιδα και αναρίθμητα άρθρα σε διάφορα έντυπα. Και που να πρωτοσταθεί κανείς: Στο μπέστ - σέλερ «Ώρες του Πηλίου» και στο συναφές «Στο Πήλιο της Παράδοσης» τα σπουδαία λαογραφικά του έργα, ή στην αποκατάσταση της ηρωικής μορφής του μακεδονομάχου οπλαρχηγού, μηλιώτη Κ. Γαρέφη; Στα πηλιορείτικα διηγήματα του «Κισμέτ» ή στα αυτοβιογραφικά θαλασσινά αφηγήματα «Με τη μάσκα του ψαροντουφεκά»; Ή ακόμη στα βιβλία του για το Κάστρο του Βόλου και τα Παλιόκαστρα της Μαγνησίας καθότι ο Λιάπης είναι πέρα από τ’ άλλα και ο «Καστρολόγος» -για να θυμηθούμε το σχετικό βιβλίο του Φώτη Κόντογλου- της περιοχής μας. Με αιχμή του δόρατος τη λαογραφία και την ιστορία ο Λιάπης περιδιαβαίνει με την ίδια γονιμότητα και στους χώρους της λογοτεχνίας, των ταξιδιωτικών κειμένων των δοκιμίων κλπ.\nΕκεί όμως που θα ήθελα να εστιάσω την προσοχή μου είναι στην «τετραλογία» της τοπικής μας παράδοσης και αυτογνωσίας, όπου τα τρία τουλάχιστον πονήματα αποτελούν έργα ζωής. Γλωσσικά, Δημοτική μουσική παράδοση, ονοματολογία και παροιμίες, συνθέτουν αυτό το εντυπωσιακό όσο και αποκαλυπτικό τετράπτυχο του παραδοσιακού μας πλούτου. Η πηλιορείτικη ντοπιολαλιά αρχικά αποτυπώνεται συγκεντρωτικά με πληρότητα στην επιστημονική οργάνωση, αλλά και ακριβή φωνητική απόδοση στο βιβλίο, βραβευμένο από την Ακαδημία Αθηνών: «Το γλωσσικό ιδίωμα του Πηλίου» εκδ. Ώρες, Βόλος 1996. Έργο ζωής στον τομέα της λαογραφίας - γλωσσολογίας.\nΑκολουθεί το δίτομο έργο «Το Δημοτικό τραγούδι στη Μαγνησία», έκδοση ΕΚΠΟΛ, εκδ. Παλμός, Βόλος, τόμος Α’ 2006, τόμος Β’ 2009. Εδώ αποκαλύπτεται καταγραμμένη ταξινομημένη και πλαισιωμένη με τις απαραίτητες επισημάνσεις η μουσική παράδοση της Μαγνησίας, με το συγγραφέα να αναλώνει κάμποσες δεκαετίες του βίου, του ώσπου να συγκεντρώσει και να καταθέσει με επιστημονική συγκρότηση το πολυάριθμο κι ετερόκλητο πολλές φορές υλικό. Τα «Πηλιορείτικα και Βολιώτικα ανθρωπονύμια» αποτελούν νομίζω μοναδική σφαιρική παρουσίαση της τοπικής ονοματολογίας - ονοματοθεσίας προσώπων: χιλιάδες ονόματα βαφτιστικά και οικογενειακά (κυρίως τα δεύτερα) καταγράφονται, ταξινομούνται και ερμηνεύονται ως προς την προέλευσή τους. Ακόμη επισημαίνονται τα συνηθέστερα επώνυμα σε κάθε χωριό της Μαγνησίας.\nΚαι τελευταία ο Λιάπης ήρθε να ολοκληρώσει τούτη την τετραλογία του για την τοπική μας παράδοση με το ογκώδες πόνημά του «Ο παροιμιακός και γνωμικός λόγος στο παραδοσιακό Πήλιο» όπου στις 700 περίπου σελίδες του, όπως είπαμε, καταχωρούνται, κωδικοποιούνται και επεξηγούνται οι αποφθεγματικές ρήσεις της λαϊκής σκέψης. Εύστοχες κι ευρηματικές ατάκες, κυριολεκτικές και μεταφορικές που καταδείχνουν την υψηλή νοημοσύνη του «αμόρφωτου» λαού μας. Πρόκειται για έργο μνημειώδες και… παροιμιώδες.\nΟλοκληρώνοντας ετούτο το ταπεινό σημείωμα για τον Κώστα Λιάπη θα ήθελα να καταθέσω και μια προσωπική ανάμνηση σχετικά με τα βιβλία του συγγραφέα. Εκτός βέβαια από αναγνώστης τους, κάποια φορά έτυχε να έχω και μια σχέση κυριολεκτικά… μεταφορική.\nΉταν στα 1990 όταν εξέδωσε ο Λιάπης από τις εκδόσεις Πύλη του Πέτρου Κυπριωτέλη τα βιβλία του: «Στο Πήλιο της Παράδοσης» και «Η μάνα στο τραγούδι του λαού μας» όπως και την 6η έκδοση για τις «Ώρες του Πηλίου». Τα εκατοντάδες αντίτυπα και των τριών βιβλίων βρίσκονταν καθηλωμένα στο βιβλιοδετείο, λόγω κάποιας, αν θυμάμαι καλά, δυσλειτουργίας των εταιριών μεταφορών, και καθυστερούσαν να φθάσουν στα χέρια του συγγραφέα. Επειδή επρόκειτο να κατεβώ για κάποιες επαγγελματικές υποχρεώσεις στην πρωτεύουσα συνεννοηθήκαμε με τον κυρ-Κώστα, ένα βράδυ στα γραφεία της Εταιρείας Θεσσαλικών Ερευνών, κατά την επιστροφή μου, αν μπορούσα να μετέφερα και τα έτοιμα από μέρες, βιβλία. Το φορτίο δεν ήταν αμελητέο: τρείς εκδόσεις με τιράζ 500 σώματα κάθε μια, συγκροτούσαν ένα όγκο που με δυσκολία βολεύονταν στον χώρο εμπορευμάτων του τζιπ, ενός παλιού Λάντα Νίβα, αλλά με προθυμία συμφώνησα για η μεταφορά. Θυμάμαι που πήγα σ’ ένα βιβλιοδετείο -εκεί όπου ολοκληρώνεται η διαδικασία της έκδοσης- στην οδό Ψαρομηλίγκου, στον Κεραμεικό σ’ ένα αδιέξοδο που οδηγούσε στα κάγκελα της περίφραξης του αρχαιολογικού χώρου και φόρτωσα όλα τα αντίτυπα που ήταν όμορφα συσκευασμένα με ταινία. Το ταξίδι δεν ήταν εύκολο λόγω του βάρους του φορτίου, μολαταύτα όμως έφθασα στην Κάτω Γατζέα, δίχως στάση στον Βόλο, παραδίνοντας στον δημιουργό, απ’ τους καρπούς του πνεύματος και της γραφίδας του. Ο Λιάπης πραγματικά ανησυχούσε μήπως κατά τη διαδρομή προέκυπτε καμιά αναποδιά, με κυριότερο κίνδυνο εκείνο του ελέγχου που επέσυρε βαριά ποινή για παράνομη μεταφορά φορτίου. Τα ήξερα όλα αυτά τότε αλλά ποιος τα υπολόγιζε! Ευτυχώς όλα πήγαν καλά και τα βιβλία έφτασαν στον προορισμό τους.\nΣτον τιμητικό τόμο «Φίλιος Αμητός» είχα γράψει «Κώστας Λιάπης ο θαλασσινός» επισημαίνοντας τη σχέση ζωής που έχει με το υγρό στοιχείο. Τώρα με αφορμή την έκδοση του σπουδαίου πονήματος «Ο παροιμιακός και γνωμικός λόγος στο παραδοσιακό Πήλιο», λαμβάνοντας υπόψη και το σύνολο της συγγραφικής του προσφοράς, μπορούμε εύστοχα να πούμε: Κώστας Λιάπης ο παροιμιώδης!


Νέες έγχρωμες πρέσες από την Xerox - Biztech\nΜε την ανάπτυξη των έγχρωμων εκτυπώσεων να αποτελεί το πεδίο από το οποίο οι επαγγελματίες του χώρου της εκτύπωσης εξακολουθούν να αποκομίζουν τα μεγαλύτερα οφέλη, δύο νέες έγχρωμες πρέσες της Xerox βοηθούν στην διεκπεραίωση επικερδέστερων εργασιών, από τη δημιουργία photo books και φυλλαδίων έως έντυπα direct-mail και καταλόγων.\nΟι έγχρωμες πρέσες Xerox Colour J75 και C75 προορίζονται για ποικίλα περιβάλλοντα παραγωγικής εκτύπωσης, συμπεριλαμβανομένων των καταστημάτων εκτυπώσεων, των δημιουργικών γραφείων και των καταστημάτων εξειδικευμένων φωτογραφικών εφαρμογών. Και οι δύο πρέσες είναι εξοπλισμένες με νέα εργαλεία που έχουν σχεδιαστεί για να απλοποιούν τον τρόπο με τον οποίο επιτυγχάνεται σταθερή ποιότητα εικόνας και αυξάνεται ο χρόνος λειτουργίας τους. Οι χρήστες μπορούν εύκολα να αυτοματοποιήσουν την μπρός και πίσω σύμπτωση των εγγράφων τους και να προσαρμόσουν την ομοιομορφία της πυκνότητας χωρίς να χρειάζονται τη βοήθεια τεχνικού.\nΗ πρέσα Xerox Colour μπορεί να λειτουργήσει με ταχύτητα ως και 76 σελίδων το λεπτό σε υλικά χωρίς επικάλυψη και ως και 51 σελίδες το λεπτό σε υλικά με επικάλυψη – ανοίγοντας έτσι νέες ευκαιρίες για την παραγωγή επικερδέστερων εργασιών.\nColour C75Colour J75hardwareXeroxΔιανομή & ΣυνεργάτεςΜικρομεσαίεςνεα & τασεις\nΌλα είναι συσκευές


"Κρητική σουλτανίνα" και με τη βούλα της Ευρωπαϊκής Ενωσης\nΣαβ. 25 ΣΕΠ 21 09:56\nΤην προσθήκη μιας νέας Προστατευόμενης Γεωγραφικής Ένδειξης από την Ελλάδα, της «Σταφίδας Σουλτανίνα Κρήτης» (Stafida Soultanina Kritis, ΠΓΕ), αποξηραμένα σταφύλια που καλλιεργούνται στην Κρήτη, ενέκρινε σήμερα η Ευρωπαϊκή Επιτροπή.\nΣύμφωνα με τις πληροφορίες που δημοσιεύει η Επιτροπή, η σταφίδα Σουλτανίνα Κρήτης ΠΓΕ παράγεται σε ολόκληρη την Κρήτη και στα κοντινά νησιά που βρίσκονται νότια και βόρεια της εν λόγω νήσου. Το μεσογειακό κλίμα των περιοχών αυτών (θερμά και ξηρά καλοκαίρια και ήπιοι και βροχεροί χειμώνες) δημιουργεί τις ιδανικές συνθήκες για την καλλιέργεια σταφυλιών. Η σταφίδα Σουλτανίνα Κρήτης παράγεται από σταφύλια της ποικιλίας Σουλτανίνα, τα οποία καλλιεργούνται στο νησί και συγκομίζονται από τα μέσα Αυγούστου μέχρι και τα μέσα Σεπτεμβρίου.\nΑμέσως μετά τη συγκομιδή πρέπει να υποβληθούν σε επεξεργασία, προκειμένου να εξασφαλιστεί η παραγωγή ενός υγιούς αποξηραμένου προϊόντος. Το χρώμα της σταφίδας κυμαίνεται από ξανθό έως καφέ και η περιεκτικότητά της σε σάκχαρα δεν μπορεί να είναι μικρότερη από 75%. Το βάρος κάθε σταφίδας αυτής της ποικιλίας ποικίλλει από περίπου 0,6 έως 0,3 γραμμάρια. Η σουλτανίνα ως ποικιλία σταφυλιού απέκτησε οικονομική σημασία μετά το 1922, όταν έφτασαν στην Κρήτη πρόσφυγες από τη Μικρά Ασία, μεταφέροντας την αμπελουργική τεχνογνωσία τους.


ΔΙΚΑΣΤΗΣ: Ανακοίνωση σχετικά με καταγγελίες σε βάρος ζεύγους δικαστών\nΜε αφορμή σειρά εκπομπών τηλεοπτικού σταθμού, σχετικά με καταγγελίες σε βάρος ζεύγους δικαστών της περιφέρειας Θεσσαλίας, επισημαίνουμε τα εξής: Στα πλαίσια του καθήκοντος ενημέρωσης και του ελεγκτικού ρόλου των δημοσιογράφων, οι τελευταίοι δεν θα πρέπει ασφαλώς να φθάνουν σε αυθαίρετα συμπεράσματα, προλαμβάνοντες μάλιστα την κρίση των αρμοδίων οργάνων της Δικαιοσύνης, στα οποία και πρέπει πρωτίστως να προσφεύγουν οι καταγγέλλοντες.\nΣεβόμαστε τη Συνταγματικά κατοχυρωμένη ελευθερία της έκφρασης και του Τύπου, η οποία όμως δεν πρέπει να υπερβαίνει τα επίσης από το Σύνταγμα καθοριζόμενα όρια και να καταλήγει σε προσβολή της προσωπικότητας. Ειδικότερα δε, προκειμένου περί δικαστικών λειτουργών, να καταλήγει σε αμφισβήτηση του κύρους και της αξιοπιστίας του θεσμού της Δικαιοσύνης, οι λειτουργοί της οποίας, ειδικά την παρούσα περίοδο, επιτελούν βαρύτατο έργο προς προστασία των ατομικών και κοινωνικών δικαιωμάτων και πάταξη της διαφθοράς.\nΔεν κατάλαβα ; δεν πρέπει να κρίνουμε την αξιοπιστία των δικαστών ; έχουν το αλάθητο του πάπα ;ποιοι νομίζουν ότι είναι ;\nΠρος γνώση σας έχουμε καταλάβει απόλυτα τι γίνεται στην σχολή δικαστών.\nΜαζευτείτε ή εξαφανιστείτε.\nΝα υποθέσω ότι είστε γνωστός αναφοράκιας\nΑνώνυμος 20 Φεβρουαρίου 2014 - 4:32 μ.μ.\nτι ακριβως γινεται κ. ανωνυμε στη σχολη δικαστων; καταγγειλετε ο.τι γνωριζετε επωνυμως αλλως ακολουθηστε τη συμβουλη σας.\nΑνώνυμος 15 Φεβρουαρίου 2014 - 8:03 μ.μ.\nΠάλι τα ίδια...Επιτέλους να μην παραμένουν οι δικαστές πάνω από 5 χρόνια στον ίδιο τόπο. Να εφαρμοσθεί η διάταξη του Κώδικα Οργανισμού Δικαστηρίων.\nΑνώνυμος 16 Φεβρουαρίου 2014 - 7:35 μ.μ.\nΑντε πάλι τα ίδια...Ο δικαστής πρέπει να μετατίθεται συχνά. Πολλά χρόνια παραμονής στον ίδιο τόπο δημιουργούν αναπόφευκτα προσωπικές και κοινωνικές σχέσεις που μπορούν να θέσουν σε κίνδυνο την απροσωποληψία του. Ακόμη κι αν δεν υπάρχει πραγματικός λόγος, όπως είμαι βέβαιη εδώ. Η γυναίκα του Καίσαρα κ.λπ.\nΑνώνυμος 26 Φεβρουαρίου 2014 - 9:43 π.μ.\nΤι ακριβώς εννοείτε όταν λέτε "προσωπικές και κοινωνικές σχέσεις"; Την καλημέρα στο χασάπη και στο φούρναρη; Οι δικαστές που υπηρετούν στην επαρχία βγαίνουν να πιούν έναν καφέ με συναδέλφους τους ή μέλη της οικογένειάς τους καί το κατώφλι του σπιτιού τους το περνούν μόνο οι ανωτέρω.Ακριβώς επειδή πρέπει να είναι προσεκτικοί για το πώς θα πρέπει να συμπεριφέρονται μιάς και οι περισσότεροι κάτοικοι γνωρίζουν την ιδιότητά τους. Όσο για τα όσα λέει ο κώδικας για την πενταετία, γιατί να μην ισχύσει και το αντίστροφο; Όσοι δικαστές μετατίθενται σε επαρχία να εξαντλούν την πενταετία και μετά να κάνουν αίτηση. Διότι πολλά πρωτοδικεία εχουν γίνει διακομιστικοί σταθμοί. Ένα χρόνο στη επαρχία και μετά μετάθεση για Αθήνα η Πειραιά. Κατανοώ ότι υπάρχουν λόγοι και συμβαίνει αυτό.Όμως η "γυναίκα του Καίσαρος" αγαπητοί μου ή είναι τίμια επειδή το θέλει και έχει συναίσθηση της θέσεως της ή όχι.Αναφορές ανώνυμες υπάρχουν παντού. Και στην τελική, "καθαρός ουρανός αστραπές δεν φοβάται".\nΑνώνυμος 17 Φεβρουαρίου 2014 - 7:39 μ.μ.\nΈνα Γραφείο Τύπου της Ένωσης για τους δικαστές, που το λειτούργημά τους ούτως ή άλλως συνδέεται με την κοινωνική πραγματικότητα και - μοιραία - την κριτική, είναι δυνατόν να μην λειτουργεί μέχρι σήμερα; Γιατί να δίνουμε την εντύπωση των απομονωμένων όντων από την ζώσα κοινωνική πραγματικότητα που μάλιστα είναι και ιδιαίτερα θλιβερή; Και γιατί ο κάθε κακοήθης ανεμπόδιστα να σπιλώνει την τιμή κάθε δικαστικού λειτουργού, όταν εκείνος αναμετράται με τις πλέον βαριές προσβολές της έννομης τάξης, έχοντας στους ώμους του το βάρος της απόδοσης δικαιοσύνης; Γιατί και αν ακόμα «έξεστι Κλαζομενίοις ασχημονείν», ωστόσο και αυτό πρέπει να καταδειχτεί και να στηλιτευτεί από μια δημόσια φωνή όπως αυτή του Γραφείου Τύπου. Αλλά και η νομική προστασία (με αγωγές, μηνύσεις κ.λπ.) σε τέτοιες υποθέσεις γιατί να μην είναι μέλημα της Ενώσεως;Κ.Β.\nΑνώνυμος 20 Φεβρουαρίου 2014 - 4:33 μ.μ.\nΔε θα μπορουσα να συμφωμησω περισσοτερο\nΑνώνυμος 17 Φεβρουαρίου 2014 - 8:26 μ.μ.\nΣωστά τα παραπάνω αλλά, είναι δυνατόν να υπάρχει μόνο καπνός; Απο φωτιά τίποτα;


Νέοι χάρτες από Άγκυρα κατά της Ελλάδας ''κομματιάζουν'' την συμφωνία με Αίγυπτο - neadrasis.gr\nΟι Τούρκοι μετά το ”άκυρο” της Αιγύπτου επανέρχονται. Η Άγκυρα προσπαθεί να δελεάσει την Αίγυπτο προτείνοντας ΑΟΖ με στόχο να κερδίσει μεγαλύτερη θαλάσσια δικαιοδοσία από 11.500 έως 15.000 Km2. Μάλιστα οι Τούρκοι έβγαλαν και νέο χάρτη, τον οποίο δημοσιεύουμε.\n‘Πατέρας” αυτής της σκέψης είναι ο γνωστός Cihat Yaycı. Όπως αναφέρει ο Cihat Yaycı, εισηγητής της Αποκλειστικής Οικονομικής Ζώνης της Τουρκίας με την Λιβύη ”η Τουρκία θα χάσει το 1/3 της προβλεπόμενης περιοχής θαλάσσιας δικαιοδοσίας, εάν η συμφωνία δεν υπερβαίνει το 28ο παράλληλο ανατολικά. Η Τουρκία πρέπει να είναι υπομονετική, αλλά προέχει να ανακηρυχθεί η Αποκλειστική Οικονομική Ζώνη.Οι συντεταγμένες ανατολικά με την συμφωνία με τη Λιβύη πρέπει να είναι οι συντεταγμένες δυτικά με την συμφωνία που θα συναφθεί με την Αίγυπτο αναφέρει’‘, ο Cihat Yaycı .\nΝ. Δένδιας: Είναι τεχνικό το θέμα και ξεπεράστηκε\nΟ κ. Δένδιας με τον Αιγύπτιο ομόλογό του Σ. Σούκρι στην Αίγυπτο.\nΚαθημερινή – Πενταπόσταγμα\nΣαουδαραβικά αεροπλάνα έρχονται στη Σούδα


Διαμαγνητική αντλία: καινοτομία στη θεραπεία - Ιατρικά Νέα\nΗ Διαμαγνητική Αντλία είναι μια καινοτόμος, μοναδική στο είδος της συσκευή που παράγει έναν χαμηλής συχνότητας υπερπαλμικό μαγνητικό πεδίο εντάσεως 2 Tesla (20.000 Gauss). Λόγω των χαρακτηριστικών της, η συσκευή έχει άμεση επίδραση στους βιολογικούς ιστούς κατά τέσσερις τρόπους:\nΗ Διαμαγνητική Αντλία επιδρά μηχανικά με άμεση δράση στο οίδημα που εμφανίζεται σε ιστούς μετά από τραυματισμό. Λόγω του ότι το υγρό είναι διαμαγνητικό υλικό, απωθείται βίαια από την περιοχή (Διαμαγνητικό φαινόμενο). Άλλο αποτέλεσμα της Διαμαγνητικής Αντλίας, είναι η επίδρασή της στην κυκλοφορία του αίματος : η εφαρμογή του μαγνητικού πεδίου μεγάλης εντάσεως καθιστά έντονες τις Δυνάμεις Lorentz με αποτέλεσμα την μείωση των εσωτερικών τριβών στα πολύ μικρά αγγεία και κατά συνέπεια την αύξηση της αιματικής κυκλοφορίας.\nΤο δυναμικό της κυτταρικής μεμβράνης είναι ζωτικής σημασίας για την υγεία των κυττάρων. Ως εκ τούτου, στην περίπτωση των παθολογικών ιστών, είναι απαραίτητη η ρύθμιση του ηλεκτρικού δυναμικού των “ασθενών” κυττάρων. Η δράση της ενδογενούς βιοδιέγερσης, βοηθά στην επαναφόρτιση της κυτταρικής μεμβράνης.\nΗ Διαμαγνητική Αντλία έχει αποδειχθεί ότι είναι μια πολύ αποτελεσματική συσκευή για την θεραπεία του πόνου. Αυτό συμβαίνει λόγω του ότι η συσκευή εκπέμπει μία συγκεκριμένη συχνότητα (230 kHz), η οποία αλληλεπιδρά άμεσα με τους υποδοχείς του πόνου με αποτέλεσμα την αύξηση της ουδού του πόνου. Η λειτουργία ελέγχου του πόνου είναι δυνατόν να εφαρμοστεί στα σημεία trigger, ως αυτόνομη θεραπεία ή ως συμπλήρωμα της θεραπείας.\nΜε την Διαμαγνητική Αντλία, είναι δυνατόν να προωθηθούν εντός του ιστού μόρια (π.χ. φαρμάκου) με καθαρά μηχανικό τρόπο, λόγω της επιτάχυνσης που προσδίδει σ’αυτά το μαγνητικό πεδίο. Με τον τρόπο αυτό είναι δυνατόν να προωθηθούν σκευάσματα φαρμάκων υπό μορφή υγρού, gel, αλοιφή. κρέμα ακόμα και στερεά αρκεί να διαλυθούν σε φυσιολογικό ορό.\nΠιο συγκεκριμένα, η Διαμαγνητική Αντλία εφαρμόζεται σε:\nΔερματικοί μώλωπες – Αιματώματα\nΕπιπλέον, η Διαμαγνητική Αντλία διαθέτει :\n– Ποσότητα εισαγωμένου φαρμάκου\n[εναλλακτικές], [θεραπείες], [συμπληρωματικές]


Νέα δεδομένα στην υπόθεση Μπερτόλιο και ΠΑΣ Λαμία; | Lamia Sports\nΑρχική>Ποδόσφαιρο>ΠΑΣ ΛΑΜΙΑ>Μεταγραφές>Νέα δεδομένα στην υπόθεση Μπερτόλιο και ΠΑΣ Λαμία;\nΛέτε να έχουμε τα ευχάριστα στον ΠΑΣ Λαμία;\nΈντονη είναι η φημολογία τις τελευταίες ώρες, πως η Λαμία προσπαθεί να κάνει το…κόλπο γκρόσο και να κρατήσει τον Φακούντο Μπερτόλιο και τη νέα σεζόν στα κυανόλευκα!\nΟ Αργεντίνος μεσοεπιθετικός είχε επαφή με την ομάδα μας μετά το τέλος του περσινού πρωταθλήματος, όπου και διαπιστώθηκε διαφορά στο οικονομικό κομμάτι με αποτέλεσμα να παγώσουν οι συζητήσεις.\nΑπό την μεριά του βέβαια ο Μπερτόλιο είχε και έχει, προτάσεις από αρκετές ομάδες του εξωτερικού, χωρίς να έχει γίνει σαφές αν αυτές ικανοποιούν τα θέλω του ποδοσφαιριστή.\nΣε αυτές μάλιστα είχε “παίξει” και το όνομα του Παναθηναϊκου, όμως όπως είμαστε σε θέση να γνωρίζουμε, η περίπτωση του δεν απασχόλησε ποτέ τους πράσινους, αφού ο Μπερτόλιο δεν ταίριαζε στα χαρακτηριστικά του επιτελικού που έψαχνε ο Γιώργος Δώνης.\nΤις τελευταίες ώρες έχει ξεσπάσει μια έντονη φημολογία και το τονίζουμε αυτό για να μην δημιουργηθεί κλίμα, πως η Λαμία ψάχνει την ολική ανατροπή και την ανανέωση του Φακούντο για έναν ακόμη χρόνο στην ομάδα.\nΊδιες πληροφορίες αναφέρουν μάλιστα πως δεν αποκλείεται ο Μπερτόλιο να βρίσκεται στην πόλη μας μέσα στο Σαββατοκύριακο προκειμένου να έχει συναντήσεις με τους διοικούντες της κυανόλευκης ΠΑΕ!\nΌπως και να έχει, τονίζουμε για ακόμη μια φορά πως όλα αυτά είναι μέχρι στιγμής στα πλαίσια τηςφημολογίας και μένει να δούμε αν ο ισχυρός άνδρας της ομάδας μας, πραγματοποιήσει ακόμη μια υπέρβαση, με δεδομένο φυσικά τη μείωση του φετινού μπάτζετ.\nΠηγή: lamiaragate3. gr\nfeatured Superleague Αντίπαλοι ΠΑΣ ΛΑΜΙΑ Μεταγραφές Νέα από Ελλάδα ΠΑΣ Λαμία Ποδόσφαιρο Φακούντο Μπερτόλιο


Τελευταία ενημέρωση: 2019-01-14, 15:20:02\nΟ Ευρωπαίος πολίτης του Νότου έβρισκε πάντα στο δίκυκλο τη λύση για την καθημερινή του μετακίνηση. Οικονομική κρίση; Αγοράζει δίκυκλο. Οικονομική ευμάρεια; Αγοράζει δίκυκλο! Ισπανία, Πορτογαλία, Νότια Γαλλία, Ιταλία, Ελλάδα, Μάλτα, Κύπρος ζουν μια άλλη «καιρική» πραγματικότητα από αυτή που ζουν οι Κεντροευρωπαίοι και πολύ περισσότερο οι Βορειοευρωπαίοι. Εχει η Ευρωπαϊκή Ενωση πολιτική για το μηχανοκίνητο δίκυκλο; Φυσικά και έχει! Είναι από τη δεκαετία του ΄90 από εχθρική έως απορριπτική!\nΘα σκέφτεστε ότι είμαι υπερβολικός. Δεν πειράζει. Το ίδιο έλεγαν πολλοί και τη δεκαετία του ‘90 για τις απόψεις αυτές, αλλά σήμερα υπάρχουν ιστορικά δεδομένα, πράξεις και αποτελέσματα, τα οποία επιβεβαιώνουν τον χαρακτηρισμό αυτής της πολιτικής ως «εχθρικής».\nΔείτε λοιπόν την εχθρική 30χρονη νομοθετική πορεία της Ε.Ε. εναντίον των μοτοσυκλετιστών με γεγονότα και ημερομηνίες. Παράλληλα δείτε και τον αγώνα του οργανωμένου μοτοσυκλετισμού για την ανακοπή (έστω) αυτών των επιθέσεων!\nΤο 1987, η Οδηγία EC 87/56 – Πρώτο Στάδιο θέτει το όριο των 82 decibel και το όριο γίνεται ευρωπαϊκός νόμος. Το Δεύτερο Στάδιο των 80 decibel προβλέπεται ότι θα ακολουθήσει το 1993. Επιπλέον, όλες οι μοτοσυκλέτες υποχρεούνται μετά την 1/4/87 να έχουν σύστημα φρένων σύμφωνα με τον UN/ECE κανονισμό 13.05.\nΟι κυβερνήσεις προτείνουν να τοποθετηθούν υποχρεωτικά προστατευτικά ποδιών στις μοτοσυκλέτες. Στο Ηνωμένο Βασίλειο, το Βρετανικό Ινστιτούτο Προδιαγραφών (BSI) θέτει υποχρεωτικές προδιαγραφές στις aftermarket εξατμίσεις και στις ζελατίνες των κρανών!\nΤο παιχνίδι έχει αρχίσει!\nΤο 1988 αποσύρεται (προσωρινά όπως αποδείχθηκε) η πρόταση για προστατευτικά ποδιών και η Κομισιόν ξεκινά τη συζήτηση για τις άδειες των μοτοσυκλετών άνω των 400cc. Στην Ευρωδιαδήλωση (EuroDemo) -στο Στρασβούργο της Γαλλίας- των μοτοσυκλετιστών, οι εκπρόσωποι οργανώσεων που υπερασπίζονταν τα δικαιώματα των μοτοσυκλετιστών αντιλαμβάνονται ότι το παιχνίδι θα έχει συνέχεια.\nΗταν προφανές ότι στο εξής θα χρειάζονταν αποτελεσματική εκπροσώπηση και συστηματική παρέμβαση σε εθνικό και ευρωπαϊκό επίπεδο. Για τον λόγο αυτό αποφάσισαν τη σύσταση της Ευρωπαϊκής Ομοσπονδίας Μοτοσυκλετιστών (F.E.M. – Federation of EuropeanMotorcyclists). Οι εκπρόσωποι προέρχονταν από έξι χώρες, δηλ. τη Γαλλία, τη Γερμανία, το Ηνωμ. Βασίλειο, την Αυστρία, την Ελλάδα και το Λουξεμβούργο.\nTo 1990 εμφανίζεται η πρόταση για την Οδηγία Εγκρισης Τύπου. Η FEM και οι Βρετανοί μοτοσυκλετιστές οργανώνουν την EuroDemo II και διαδηλώνουν στο Λονδίνο.\nΤο 1991 η Κομισιόν προτείνει το όριο των 100 ίππων ως μέγιστο όριο ιπποδύναμης για τις μοτοσυκλέτες, χωρίς καμία επιστημονική τεκμηρίωση, από την οποία να προκύπτει ότι στα 100 άλογα η μοτοσυκλέτα γίνεται ακραία επικίνδυνη!\nΤο 1992 η Οδηγία Εγκρισης Τύπου γίνεται ευρωπαϊκός νόμος. Η FEM διαδηλώνει στις Βρυξέλλες (EuroDemo III). Η Κομισιόν ζητά μέτρα για τη αποφυγή «μη εξουσιοδοτημένων» επεμβάσεων στις μοτοσυκλέτες και τα περιλαμβάνει αργότερα στην Πολυοδηγία η οποία έρχεται το 1993 και περιλαμβάνει το όριο των 80 decibel, την απαγόρευση μηχανολογικών επεμβάσεων και νέο όριο ρύπων! Η FEM λοιπόν αντιμετωπίζει και καθυστερεί τα μέτρα σε βάρος των μοτοσυκλετιστών με αφετηρία τον θόρυβο το 1992 με μια μεγαλειώδη εκδήλωση στις 5/9/1992 με 12.000 μοτοσυκλετιστές παρόντες. Την εκδήλωση παρακολουθούν εκπρόσωποι της Κομισιόν.\nΤο 1994 η Κομισιόν Ε.Ε. πρωτοεμφανίζει τη Λευκή Βίβλο ζητώντας και πάλι τα προστατευτικά των ποδιών (λέγε με σκούτερ). Η FEM διοργανώνει την EuroDemo IV στο Παρίσι της Γαλλίας. Το 1995 αναβάλλεται το όριο των 100 ίππων έως ότου υπάρξει επιστημονική απόδειξη που να το σχετίζει με τα ατυχήματα. Πρακτικά το όριο έχει τελειώσει νομοθετικά.\nΤο 1996 ξεκινά η εκπαίδευση προηγμένης οδήγησης και η ΜΟΤ.Ο.Ε. φέρνει αμέσως για πρώτη φορά στην Ελλάδα εκπαιδευτές της ROSPA που ξεκινούν και στη χώρα μας το πρόγραμμα.\nΗ FEM διαδηλώνει στις Βρυξέλλες (EuroDemo V). Αρχίζουν να συζητιούνται τα σχέδια για επιβολή ΚΤΕΟ στις μοτοσυκλέτες και συζητιέται η Οδηγία για το τέλος της ζωής των οχημάτων (οι παλιοί να φεύγουν σιγά - σιγά).\nΤο 1997 εισάγονται διαφορετικές κατηγορίες αδειών οδήγησης δηλ. οι A1, A2, A . Η Πολυοδηγία γίνεται νόμος της Ευρώπης και το όριο θορύβου κατεβαίνει στα 80 decibel. Η FEM διοργανώνει την πρώτη βόλτα με μοτοσυκλέτα για ευρωβουλευτές, ώστε να γνωρίσουν το όχημα! Εδώ αρχίζουν και οι συζητήσεις των κρατικών φορέων με την εκπροσώπηση των μοτοσυκλετιστών. Η FEM αντιστέκεται στην Πολυοδηγία των θραυομμένων μπουλονιών και άλλων μέτρων που θα ανέβαζαν το κόστος συντήρησης της μοτοσυκλέτας στα ύψη, επιτυγχάνοντας να περιληφθούν τροποποιήσεις που θα έκαναν τα μέτρα πιο εύκολα για τους καθημερινούς μοτοσυκλετιστές.\nΤο 1998 η FEM και η EMA συμπτύσσονται και αποτελούν στο εξής την FEMA (Federation of European Motorcyclists’ Associations). Το έτος αυτό υπήρξε εξαιρετικά δραστήριο για τον νέο φορέα. Διοργανώσεις προσέγγισης των ευρωβουλευτών και αντιμετώπιση θεμάτων όπως η τηλεματική, ELV &Designprotection, υποχρεωτικά φώτα στην ημέρα, έκδοση της Λευκής Βίβλου για τις συνδυασμένες μεταφορές, σύσταση ομάδας εργασίας μεταξύ των κυβερνήσεων και των οργανώσεων των μοτοσυκλετιστών κ.λπ.\nΟ επίτροπος Martin Bangemann αρνείται σε επιστολή του ότι το όριο των 100 ίππων πέθανε οριστικά, αλλά όλοι ξέρουν ότι θα χρειαστεί πολύ θράσος να το επαναφέρουν. Η FEMA διοργανώνει την EuroDemo VI στη Βόννη.\nΤο 1999 η Κομισιόν χρηματοδοτεί την έρευνα για τις crashbarrierproject. Το μέτωπο των οργανωμένων μοτοσυκλετιστών χάνει στις εκλογές αρκετούς ευρωβουλευτές, ανάμεσά τους και τον Roger Barton, Βρετανό ευρωβουλευτή, ένθερμο υποστηρικτή των δικαιωμάτων των μοτοσυκλετιστών.\nΗ Κομισιόν χρηματοδοτεί τον θεσμό «European Young Rider of the Year» και η ΜΟΤΟΕ (Μοτοσυκλετιστική Ομοσπονδία Ελλάδας) είναι ανάμεσα στις οργανώσεις που σπεύδει να το διοργανώσει στην Ελλάδα. Η FEMA διοργανώνει την 3η Μοτοβόλτα για ευρωβουλευτές στο Στρασβούργο στην προσπάθειά της να φέρει σε επαφή τους ευρωβουλευτές με το ιδιαίτερο μέσο μεταφοράς που λέγεται μοτοσυκλέτα.\nΤο 2000 προτείνεται από την Κομισιόν η 3η Οδηγία για την απόκτηση άδειας οδήγησης (D L D). Το 2003 γίνονται τροποποιήσεις στην συγκεκριμένα οδηγία.\nΤο 2011 η βιομηχανία των μοτοσυκλετών φάνηκε να ξεμένει από πελάτες και κει «όλως τυχαίως» εμφανίζεται στις 28.3.2011 η νέα Λευκή Βίβλος. Αποτελεί τον νέο χάρτη πορείας για έναν Ενιαίο Ευρωπαϊκό Χώρο Μεταφορών με σκοπό «ένα ανταγωνιστικό και ενεργειακά αποδοτικό σύστημα μεταφορών». Τα ΜΔ (μηχανοκίνητα δίκυκλα) φαίνεται να επανεμφανίζονται στο προσκήνιο.\nTo 2013, στις 19 Ιανουαρίου, εισάγεται η νέα DLD με 3 νέες κατηγορίες εξετάσεων των διπλωμάτων, A1, A2 και A. Ολα έχουν ηλικιακό περιορισμό και επιπλέον εκπαίδευση για τη μετάβαση από την μία στην άλλη κατηγορία.\nΤο 2015 η FEMA καταφέρνει να επιβληθεί (μόλις πρόσφατα ολοκληρώθηκε) κώδικας ποιότητας στα ρούχα προστασίας των αναβατών αντί της ΥΠΟΧΡΕΩΤΙΚΗΣ ένδυσης.\nΟπως βλέπετε η παραγόμενη νομοθεσία μονίμως στρέφεται εναντίον των μοτοσυκλετιστών αναγκάζοντάς μας να κινούμαστε «αμυνόμενοι» μέσω παρεμβάσεων που ζητούν επιστημονική τεκμηρίωση των μέτρων, είτε αφορούν σε ιπποδύναμη, είτε ρύπανση, είτε τροχαία δυστυχήματα, τα οποία πολύ συχνά η Ε.Ε. δεν θεωρεί απαραίτητα στην παραγωγή νομοθετημάτων!!


Αψεγάδιαστο κορμί με Laser Υποβοηθούμενη Λιποαναρρόφηση | Cosmetic Derma Medicine\nΑψεγάδιαστο κορμί με Laser Υποβοηθούμενη Λιποαναρρόφηση | HELLO! Οκτώβριος '18\nΑν είσαι κι εσύ μία από τις χιλιάδες γυναίκες που αναζητούν ένα σώμα χωρίς τοπικό πάχος και\nκυτταρίτιδα, υπάρχει πλέον τρόπος να το αποκτήσεις. Οι εξελίξεις στη σύγχρονη Ιατρική προσφέρουν\nσήμερα ελάχιστα επεμβατικές θεραπείες με τις οποίες μπορούμε να επέμβουμε στις λιποαποθήκες και\nνα τις εξαφανίσουμε. Μία από αυτές είναι και η αναίμακτη Λιποαναρρόφηση με Laser Smartlipo.\nΗ Laser υποβοηθούμενη Λιποαναρρόφηση Smartlipo αποτελεί την εξέλιξη της «παραδοσιακής»\nεπεμβατικής λιποαναρρόφησης και υπόσχεται να μας απαλλάξει από τα «ψωμάκια» και το\nσυσσωρευμένο τοπικό λίπος σε μία μόλις συνεδρία. Το Laser Smartlipo μπορεί να εφαρμοστεί σε\nοποιαδήποτε περιοχή του σώματος εντοπίζεται πλεονάζον πάχος, όπως η κοιλιά, οι γλουτοί, οι μηροί\nκαι οι γάμπες, ή ακόμη και σε περιοχές που μέχρι πρότινος δεν μπορούσαμε να επέμβουμε όπως το\nδιπλοσάγονο και τα γόνατα.\nΗ ελάχιστα επεμβατική θεραπεία Λιπογλυπτικής με Laser Smartlipo στηρίζει την καινοτομία της στο\nυπερσύγχρονο ND-YAG Laser το οποίο επιδρά στα λιποκύτταρα, προκαλώντας τη λύση τους. Η οπτική\nίνα του laser εισέρχεται απευθείας στον υποδόριο ιστό της περιοχής που πάσχει και λιώνει τα\nλιποκύτταρα, χωρίς να επηρεάζει τους γύρω ιστούς. Παράλληλα, προκαλεί σύσφιξη της επιδερμίδας,\nεξαφανίζοντας την χαρακτηριστική όψη «φλοιού πορτοκαλιού» και χαρίζει σφριγηλή και νεανική\nεπιδερμίδα. Τα αποτελέσματα της θεραπείας είναι εντυπωσιακά και υπερτερούν έναντι της κλασικής\nλιποαναρρόφησης, καθώς αφήνουν λείο και σφριγηλό δέρμα.\nΈτσι, έχοντας κερδίσει επάξια τον τίτλο της «Λιποαναρρόφησης χωρίς νυστέρι» αποτελεί σήμερα την\nπλέον αποτελεσματική θεραπεία αντιμετώπισης του τοπικού λίπους, μείωσης πόντων, βελτίωσης του\nπεριγράμματος και εξάλειψης της κυτταρίτιδας. Είναι μία απόλυτα ασφαλής θεραπεία, η οποία\nπραγματοποιείται στο χώρο του ιατρείου και απαιτεί μόνο τοπική αναισθησία. Ο ασθενής δεν νιώθει\nπόνο και μπορεί να παρατηρεί τη διαδικασία, να διαβάζει περιοδικό ή ακόμη και να κοιμάται.\nΤα αποτελέσματα της θεραπείας γίνονται άμεσα ορατά, αλλά συνεχίζουν να βελτιώνονται, καθώς\nενεργοποιείται η παραγωγή φυσικού κολλαγόνου. Δεν απαιτείται χρόνος αποθεραπείας, παρά μόνο η\nχρήση ειδικού κορσέ για λίγες μέρες μετά τη λιποαναρρόφηση. Τα αποτελέσματα είναι μόνιμα και\nεντυπωσιακά και η Laser Λιποαναρρόφηση Smartlipo αποτελεί σήμερα την πιο σύγχρονη και ασφαλή


ΜΠΟΡΑ ΕΙΝΑΙ ΘΑ ΠΕΡΑΣΕΙ - Let's wait until the storm passes: Έγγραφο-μυστήριο της CIA κάνει την εμφάνισή του στο διαδίκτυο για τον Κ. Καραμανλή\nΈγγραφο-μυστήριο της CIA κάνει την εμφάνισή του στο διαδίκτυο για τον Κ. Καραμανλή\nΑΠΟ ΤΑ ΟΣΑ ΣΥΜΒΑΙΝΟΥΝ ΣΗΜΕΡΑ\nΤο έγγραφο (Σημ. kgrek: Στην πραγματικότητα δεν πρόκειται για ένα έγγραφο αλλά για 83! http://www.foia.cia.gov/search/site/max%20merten) δόθηκε στη δημοσιότητα από την επίσημη ιστοσελίδα της CIA κι έχει ημερομηνία 16 Σεπτεμβρίου 1962. Σύμφωνα με το έγγραφο, όσοι αναγράφονται στη λίστα - η οποία ωστόσο δεν περιλαμβάνεται στο απόρρητο έγγραφο- ήταν συνεργάτες του Μαξ Μέρτεν, ο οποίος ευθύνεται για τη σφαγή της εβραικής κοινότητας της Θεσσαλονίκης. (εδώ σε πακέτο ενωμένα τα 83 έγγραφα από τον Aris Vidalis στο http://bit.ly/1MXzwo8).\nΣύμφωνα με το έγγραφο, ο τότε σύμβουλος της πρεσβείας Ιωάννης Μοσχόπουλος, αποκάλυψε πως κατά τη δίκη στο Ισραήλ του ναζί και υπεύθυνου για τις δολοφονίες εκατομμυρίων Εβραίων Άντολφ Άιχμαν, παρουσιάστηκε έγγραφο, μεταξύ των στοιχείων, με ένα πίνακα των ναζί στον οποίον αναγράφονταν οι συνεργάτες - πράκτορές τους στην Ελλάδα.\nΜερικές παραπέρα σκέψεις\nΣτον απόηχο αυτής της ιστορίας ας δώσουμε κάποια συμπληρωματικά σχόλια από ένα άρθρο που δημοσιεύτηκε πριν 5 χρόνια στο ιστολόγιο "Το κουτί της Πανδώρας"\nΗ Γερμανία ευθύνεται σε μεγάλο βαθμό για την ελληνική οικονομία. Τα γερμανικά στρατεύματα κατά τον Β Παγκόσμιο Πόλεμο, σκότωσαν έλληνες, κατέκαψαν την Ελλάδα και κατέκλεψαν περιουσίες και τα αποθέματα χρυσού της χώρας. Αρκεί βέβαια να μην ξεχνάμε πόσο ευθύνονται οι έλληνες και οι ελληνικές κυβερνήσεις.\nΗ Ελλάδα είναι η μοναδική χώρα που δεν διεκδίκησε πολεμικές αποζημιώσεις, αλλά γι αυτό δεν φταίνε μόνο οι Γερμανοί. Το μεταπολεμικό ελληνικό κράτος, αυτό που δημιουργήθηκε (για να μην ξεχνάμε την ιστορία) και από συνεργάτες των Γερμανών, αρκετά ένοχο και πολύ περισσότερο δουλικό, υπερασπίζοντας ίσως τον εαυτό του, τη φύση του, παραιτήθηκε κάθε διεκδίκησης. Η υπόθεση Μέρτενς, που συγκλόνισε την Ελλάδα τη δεκαετία του 60, είναι μια παλιά ιστορία αρκετά επεξηγηματική.\nΤον Μάιο του 1957, ο Μαξ Μέρτενς, ο χασάπης της Θεσσαλονίκης, ο ναζί που ευθυνόταν για τον εκτοπισμό των Ελλήνων Εβραίων και την κλοπή των περιουσιών τους, επέστρεψε στην Ελλάδα σύμφωνα με μια εκδοχή, για να αναζητήσει κομμάτι του θησαυρού των Εβραίων που είχε βυθίσει με πλοίο στην Ελλάδα. Όπως και να έχει ήταν σίγουρος πάντως, για την φιλικότητα του ελληνικού καθεστώτος. Καταζητούμενος από το 1947, ένοιωθε περιέργως αρκετά ασφαλής στην χώρα που είχε κατακάψει. Εκείνη την εποχή μάλιστα ήταν στέλεχος του γερμανικού υπουργείου Δικαιοσύνης και φίλος του καγκελάριου Αντενάουερ. Όμως κάποιοι εβραίοι τον αναγνώρισαν και απαίτησαν την σύλληψή του. Αποτέλεσμα , ο Μέρτενς πραγματικά συνελήφθη.\nΤον Νοέμβριο του 1958 ο Κωνσταντίνος Καραμανλής με τον Ευάγγελο Αβέρωφ επισκέπτονται την Βόννη και ενδίδουν στις πιέσεις του Αντενάουερ να μην διεκδικήσουν πολεμικές αποζημιώσεις. Με την επιστροφή τους στην Ελλάδα ο Καραμανλής περνά νόμος από την Βουλή για αναστολή της δίωξης εγκληματιών πολέμου. Ακόμη και οι Άγγλοι την εποχή εκείνη κατηγορούν την ελληνική κυβέρνηση πως «αμνηστεύει εγκληματίες πολέμου». Ο μοναδικός εγκληματίας πολέμου που έχουμε στην Ελλάδα εκείνη την περίοδο είναι ο Μέρτενς. Ο νόμος αρχικώς τον εξαιρεί από την αμνήστευση αλλά λίγο αργότερα τροποποιείται ο νόμος (ν.δ. 3933/1959) και τον συμπεριλαμβάνει. Έτσι ενώ ο Μέρτενς καταδικάζεται σε 25 χρόνια κάθειρξης στέλνεται στη Γερμανία όπου και… απελευθερώνεται.\nΗ υποχωρητική συμπεριφορά του Καραμανλή δεν έχει καμιά εμφανή εξήγηση. Κυβερνητικά στελέχη λένε πως ευνοεί το κλίμα των καλών σχέσεων Ελλάδας Γερμανίας και την είσπραξη ενός δανείου 200 περίπου εκατομμυρίων μάρκων. Αντί να διεκδικήσουμε δεκάδες δισεκατομμύρια όπως είχαμε δικαίωμα, το βουλώνουμε με ένα δάνειο. Γιατί;\nΚατά πολλούς η εξήγηση είναι σε όσα είπε μόλις απελευθερώθηκε ο ίδιος ο Μαξ Μέρτενς. Με συνεντεύξεις του στη Σπηγκελ και την Ηχώ του Αμβούργου υποστήριξει πως κατά την κατοχή, συνεργάτες του ήταν μέλη της κυβέρνησης Καραμανλή. Κατονομάζει μάλιστα συγκεκριμένα τον Κωνσταντίνο Καραμανλή. Σύμφωνα με τον Μέρτενς ο Καραμανλής είχε δώσει πληροφορίες ακόμη και για την ανατίναξη της γέφυρας του Γοργοπόταμου αλλά οι γερμανοί δεν τον πίστεψαν. Κατοονομάζει επίσης τον Δημήτρη (Τάκο) Μακρή, υπουργό εσωτερικών του Καραμανλή, τον Γεώργιο Θέμελη υφυπουργό Άμυνας και την Δοξούλα σύζυγο του Μακρή η οποία ήταν γραμματέας του Μέρτεν και σύνδεσμος με τους πληροφοριοδότες.\nΌπως είναι φυσικό οι συνεντεύξεις αναστατώνουν την πολιτική ζωή της χώρας. Η ΕΔΑ μιλά για προδότες που αντάλλαξαν την γερμανική σιωπή με υποχωρήσεις από τις αποζημιώσεις και έτσι εξηγήθηκε και η σπουδή επίσκεψης του Καραμανλή στη Βόννη και η απελευθέρωση του Μέρτενς.\nΑποκαλύφθηκε πάντως πως πραγματικά ο Μακρής την εποχή της κατοχής διορίστηκε από τα γερμανικά στρατοδικεία ως «δικηγόρος» ελλήνων. Η γυναίκα του Δοξούλα ήταν πραγματικά γραμματέας του Μέρτενς στη Θεσσαλονίκη και ο Θέμελης ήταν διορισμένος από τους γερμανούς Νομάρχης. Για τον Καραμανλή δεν υπήρχαν στοιχεία παρά μόνο ο τρόπος που έκλεισε την υπόθεση των ελληνικών διεκδικήσεων. Κανένας από τους θιγόμενους δεν κατέφυγε στα γερμανικά δικαστήρια εναντίον του Μέρτενς.\nΑυτή είναι μια εξήγηση που δόθηκε (ορθά ή εσφαλμένα) γιατί η Ελλάδα δεν διεκδίκησε τις πολεμικές αποζημιώσεις τότε. Όμως κανείς δεν μπορεί να καταλάβει βεβαίως γιατί όλες οι ελληνικές κυβερνήσεις όχι μόνο δεν ευνόησαν, αλλά σαμποτάρισαν προσπάθειες ελλήνων πολιτών (κάτοικοι Διστόμου) να διεκδικήσουν τα δίκαιά τους με βάση τους ευρωπαικούς νόμους.\nΗ απορία μας βέβαια αυτή συνεχίζει να υπάρχει ακόμα και σήμερα που υφίσταται η πρώτη "αριστερή" κυβέρνηση στην εξουσία..\nΔιαβάστε επίσης σχετικά με την υπόθεση την παλαιότερη ανάρτησή μας\nΕτικέτες ΙΣΤΟΡΙΚΑ ΘΕΜΑΤΑ, ΣΥΝΩΜΟΣΙΕΣ


ART HOTEL DEBONO CORFU - Κέρκυρα, Greece\nArt Hotel Debono Κέρκυρα\nArt Debono Hotel Corfu Island 4*\nΤο Art Hotel Debono είναι ένα ξενοδοχείο 4 αστέρων το οποίο προσφέρει ευρύχωρα δωμάτια κοντά σε Λιμάνι Κέρκυρας, Μουσείο Καποδίστρια και Νέο Φρούριο. Αυτό το ξενοδοχείο με παραδοσιακό στιλ άνοιξε το 1990 και ανακαινίστηκε πλήρως το 2012.\nΤο ξενοδοχείο είναι τέλεια τοποθετημένο σε σε παραλία, κοντά σε φοίνικες. Το άνετο ξενοδοχείο βρίσκεται 3.6 χλμ μακριά από Aqualand, Serbian Museum και Ionio University.\nΤο ξενοδοχείο προσφέρει 36 δωμάτια που διαθέτουν δορυφορική τηλεόραση, ανεξάρτητη ρύθμιση κλιματισμού, Wi-Fi, ιδιωτικό μπαλκόνι και θυρίδα ασφαλείας για λάπτοπ, καθώς και μαρμάρινα μπάνια μπάνια με μπουρνούζια, στεγνωτήρα μαλλιών και παντόφλες. Οι επισκέπτες μπορούν να χρησιμοποιούν παροχές για καφέ και τσάι, ψυγείο και ηλεκτρικό βραστήρα που έχει το κάθε δωμάτιο.\nΤο ξενοδοχείο βρίσκεται μόλις 10 λεπτά από το αεροδρόμιο Κρατικός Κέρκυρας «Ιωάννης Καποδίστριας».\nΣτο χώρο θα βρείτε ειδική αίθουσα καπνίσματος, αποθήκευση αποσκευών και δωρεάν στάθμευση για γενική χρήση και επαγγελματική γωνιά, φωτοτυπικό και πρόσβαση internet για επαγγελματική χρήση.\nΟι παροχές σπα στο Art Hotel Debono περιλαμβάνουν τζακούζι και σολάριουμ. Οι πελάτες θα απολαύσουν επίσης δραστηριότητες όπως κατάδυση (scuba diving), τέννις επί χόρτου και βελάκια που προσφέρονται στο χώρο.\nΞενοδοχείο Βιργινία Ξενοδοχείο Καλλιθέα\nFiloxenia Cozy Hotel Rhodes Island


Μανώλης Δασκαλάκης :: panicradio937\nΤο σημερινό Μύρτος όπως το ζουν οι κάτοικοι και το γνωρίζουν οι επισκέπτες είναι έργο που φέρει τη σφραγίδα του.\nΟ Μανώλης Δασκαλάκης του Νικολάου και της Δέσποινας το γένος Ζαχαριαδάκη, γεννήθηκε το 1928 και μεγάλωσε στο Μύρτος, παντρεύτηκε την Φωτεινή και απέκτησε δυο παιδιά, τον Νίκο και την Ιωάννα.\nΑπό το 1953 και για 50 έτη υπηρέτησε την τοπική αυτοδιοίκηση και το συνεταιριστικό κίνημα από διάφορες θέσεις.\nΠνεύμα ανήσυχο, κυνηγήθηκε για τις δημοκρατικές και προοδευτικές ιδέες του στα δύσκολα μετεμφυλιακά χρόνια και την περίοδο της δικτατορίας .\nΓιορτή Τουρισμού και τιμές στον αείμνηστο κοινοτάρχη Σάββατο 3 Οκτωβρίου 2015\nΤη Γιορτή Τουρισμού στο Μύρτο σφράγισε η αποκάλυψη της πλάκας που δίνει το όνομα στην κεντρική αίθουσα πολλαπλών χρήσεων, "Αίθουσα Εμμανουήλ Νικολάου Δασκαλάκη", ως αναγνώριση της προσφοράς του αείμνηστου κοινοτάρχη στην τοπική κοινωνία και την ευρύτερη περιοχή\n«Έφτασε ως το τέλος, ικανοποιημένος και σε ειρήνη με τη συνείδησή του και τους αγαπημένους του. Γιατί ο σκοπός του ήταν να είναι χρήσιμος και όχι αρεστός, γιατί αγαπούσε την πραγματική ζωή, τον τόπο και τους ανθρώπους του. Μέτρησε τα χρόνια του, συνειδητοποίησε το χρόνο, και εκτίμησε ότι είναι πολύ λίγος για να μπορέσει κάποιος να φανεί χρήσιμος.\nΓι' αυτό αποφάσισε να τον καταβροχθίσει όχι λαίμαργα, αλλά με βαθιά απόλαυση και ταυτόχρονα αποτελεσματικά με προοπτική και όραμα. Δεν είχε χρόνο για ατέρμονες συζητήσεις και συγκεντρώσεις, δεν έμενε στην τυπολατρία. Δεν ανέχτηκε παράλογους ανθρώπους που παρά την ηλικία τους παρέμειναν μικροί. Δεν παρέλασε ποτέ από μπροστά του ο παραφουσκωμένος εγωισμός. Δεν ανέχτηκε ποτέ εκείνους που χειραγωγούν τους άλλους, καθώς και τους καιροσκόπους. Τον ενοχλούσε η ζήλια και όσοι προσπαθούσαν να υποτιμήσουν τους ικανότερους για να μεγαλώνουν το μη πραγματικό μπόι τους και να οικειοποιηθούν τη θέση, το ταλέντο και τα επιτεύγματα των ικανών. Μισούσε να είναι μάρτυρας των ελαττωμάτων που γεννά η μάχη για ένα αξίωμα. Δεν εκτιμούσε τους ανθρώπους που δε συζητούσαν για περιεχόμενο και αξίες παρά μόνο για την επικεφαλίδα. Ήθελε την ουσία, η ψυχή του βιαζόταν για δημιουργία.\nΜπορούσε να γελά με τα λάθη του. Δεν επαιρόταν για το έργο του. Δε θεωρούσε τον εαυτό του εκλεκτό. Σεβόταν τη διαφορετικότητα. Δεν απέφευγε ποτέ τις ευθύνες του.\nΥπερασπιζόταν την ανθρώπινη αξιοπρέπεια και επιθυμούσε να βαδίζει με αληθινούς και ειλικρινείς ανθρώπους, και να ζει σε ένα τόπο δίπλα σε πρόσωπα με ανθρώπινη υπόσταση. Ήθελε να περιτριγυρίζεται από ανθρώπους που αγαπούσαν τη ζωή. Ζούσε με την ένταση της δημιουργίας.\nΔεν επιθυμούσε την καθολική αναγνώριση αλλά η κοινωνία και ο τόπος να δει την προσφορά και να αισθανθεί το έργο και τη δημιουργία. Σας ευχαριστούμε όλους. Τόσο για την εκτίμησή σας στο πρόσωπό του εν ζωή, όσο και για την αναγνώριση του έργου του και την αποψινή τιμή».\nΝικόλαος Εμμανουήλ Δασκαλάκης, πρώην περιφερειακός σύμβουλος\nΉταν όλοι εκεί. Το Μύρτος, για μερικές ώρες δέχτηκε μεγάλο αριθμό επωνύμων αλλά και φίλων, που έφτασαν μέχρι το χωριό για να τιμήσουν τον Μανώλη Δασκαλάκη, το «Πετεινάρι», της Τοπικής Αυτοδιοίκησης, ο οποίος έκλεισε 50 έτη στον χώρο της Αυτοδιοίκησης, τιμώμενος από την Τοπική Ένωση Δήμων και Κοινοτήτων Λασιθίου, για τη προσφορά του στον τόπο.\nΟ Ευρωβουλευτής Σταύρος Αρναουτάκης,\nο βουλευτής Λασιθίου Μιχάλης Καρχιμάκης,\nο Πολιτευτής της Ν.Δ., Γιάννης Πευκιανάκης,\nο Νομάρχης Λασιθίου, Αντώνης Στρατάκης,\nο πρώην Νομάρχης Λασιθίου Γιάννης Γαρεφαλάκης,\nοι δήμαρχοι Ιεράπετρας, Σητείας, Αγίου Νικολάου, Λεύκης, Ιτάνου, Νεάπολης, Μακρύ Γιαλού, υποψήφιοι δήμαρχοι, αλλά και πρώην δήμαρχοι, μέλη δημοτικών συμβουλίων, φίλοι του τιμώμενου και πλήθος κόσμου, το οποίο δημιούργησε το αδιαχώρητο στην μικρή αίθουσα του Πολιτιστικού έντρου Μύρτους.\nΓια τον Μανώλη Δασκαλάκη, μίλησαν, ο Πρόεδρος της ΤΕΔΚ και Δήμαρχος Νεάπολης Νίκος Καστρινάκης, ο Δήμαρχος Ιεράπετρας Νίκος Χριστοφακάκης, αλλά και ο πρώην Νομάρχης Λασιθίου, Γιάννης Γαρεφαλάκης και πολλοί άλλοι.\nΣτη συνέχεια στον Μανώλη Δασκαλάκη, δόθηκε τιμητική πλακέτα, για να πάρει ο ίδιος τον λόγο και να αναφερθεί στη πορεία του, από τα πέτρινα χρόνια του εμφυλίου, της χούντας, μέχρι σήμερα.\nΕνώ αποχαιρέτησε συγκινημένος όλους, ευχαριστώντας όσους τον τίμησαν.\nΊσως η πιο ενδιαφέρουσα στιγμή της βραδιάς ήταν το δώρο που έδωσε στον Μανόλη Δασκαλάκη ο πρώην δήμαρχος Ιεράπετρας Μ. Μαστοράκης.\nΈνα πετεινάρι, ομοίωμα, για να θυμάται ο ίδιος την ημέρα, αλλά και το παρατσούκλι. Το πετεινάρι, είχε κάνει και αβγό, ενδεικτικό της αποτελεσματικότητας Δασκαλάκη.\nΗ βραδιά τέλειωσε με τη Δημοτική Χορωδία Ιεράπετρας και μικρή δεξίωση στον προαύλιο χώρο του Πολιτιστικού Κέντρου.\nΈργα που φέρουν την υπογραφή Εμμανουήλ Δασκαλάκη:\nΚατασκευή βιολογικού καθαρισμού, ο 2ος στην Ελλάδα μετά την πόλη της Κέρκυρας με δωρεάν παραχωρηση οικοπέδου από την οικογένεια Εμμ. Δασκαλάκη\nΔιαμόρφωση της σημερινής κοίτης και άλλα έργα για την προστασία του Μύρτου από τα ορμητικά νερά του ποταμού Σαραντάπηγου\nΑποξήρανση της λίμνης (βάλτου)\nΚατασκευή του υδραγωγείου\nΤσιμεντόστρωση όλων των δρόμων και των οικισμών\nΑγορά οικοπέδου και κατασκευή πολιτιστικού κέντρου\nΑγορά οικοπέδου και δωρεάν παραχώρηση οικοπέδου της οικογένειας της οικογένειας Εμμ. Δασκαλάκη και κατασκευή αποθήκης συνεταιρισμού\nΠροέκταση προαυλίου χώρου του Δημοτικού Σχολείου και κατασκευή του κτιρίου της Αρχαιολογικής συλλογής\nΠρωταγωνιστικό ρόλο στη διάνοιξη του σημερινού κεντρικού δρόμου από Μύρτος μέχρι παλαιά γέφυρα\nΔωρεάν παραχώρηση οικοπέδων της οικογενειας Εμμ. Δασκαλάκη για την διάνοιξη του κεντρικού δρόμου\nΔωρεαν παραχώρηση οικοπέδου της οικογένειας Εμμ. Δασκαλάκη για την ανέργεση του Ι.Ν. Αγίων Αναργυργων\nΔιάνοιξη του δρόμου από Μύρτος προς Βάτο μέχρι τα όρια του νομού Ηρακλείου\nΚατασκευή και διαμόρφωση της κεντρικής πλατείας του χωριού και των παράπλευρων δρόμων\nΜεταφορά νερού από περιοχή Χριστού, απ' όπου υδρεύεται το Μύρτος, οι συνοικισμοί του και μεγάλο μέρος του δήμου Ιεράπετρας\nΠροστασία του Μύρτου από τον Σαραντάπηγο\nΠερίφραξη του Σαραντάπηγου (προστατευτικά τοιχία σακούλες ποταμού) επί προεδρίας Εμμ.Παπαδάκη και με πρωταγωνιστή τον αείμνηστο κοινοτάρχη\nΑνάπλαση του Ι.Ν. Αγίου Αντωνίου\nΑναγνώριση της παλαιάς γέφυρας Μουρνιών - γέφυρας Σαρανταπηγου- γέφυρα Κρυοπόταμου ως μνημείο από την Εφορία Νεοτέρων Αρχαιοτήτων\nΣτερέωση του κυρίως τμήματος και των θεμελίων της παλαιάς γέφυρας\nΑνασκαφές Πύργος και Φούρνου Κορφή επι των ημερών του με δωρεάν παραχώρηση γης από την οικογένεια του\nΔιάνοιξη δρόμου από διασταύρωση Μύρτου μέχρι οικία Βενιτουράκη, σύνδεση με παλαιό δρόμο Γδοχίων\nΔιάνοιξη δρόμων παραπλεύρως της νέας γέφυρας που φτάνουν μέχρι την παλαιά γέφυρα\nΔιάνοιξη δρόμου από Τρουλί (σημερινό Νέο Μύρτο) μέχρι παλαιό δρόμο\nΚατασκευή χιλιομέτρων αγροτικών δρόμων που συνδέουν τις οικίες των οικισμών Νέου Μύρτου, Γαβρίλη, Κοπάνες με το κεντρικό περιφερειακό δίκτυο\nΔιάνοιξη δρόμου από Νέα γέφυρα μεχρι το σημερινό λιμανάκι\nΌλα τα παραπάνω, προβλέποντας την σημερινή, τουριστική ανάπτυξη του Μύρτου 70 χρόνια πριν.\nΆλλες εποχές λένε κάποιοι, οι άνθρωποι, όμως, πάντα γράφουν την ιστορία.\nΜια ανάπτυξη, που όπως έλεγε χαρακτηριστικά, πρέπει να είναι ήπια να σέβεται το περιβάλλον και να διαχέεται στους ανθρώπους του τόπου.\nΓι αυτό και με δικό του μοναδικό τρόπο, εμπόδισε της φαραωνικές επενδύσεις που σχεδιαζόταν στην περιοχή των παρυφών του Μεγάλου Κόλεκτου.\nΚάνοντας πράξη αυτό του το όραμα, άρχισε να κατασκευάζει, από το τέλος του 1968 το ξενοδοχείο και την ταβέρνα Μύρτος ( σημείο αναφοράς από την εποχή των χίπις και των παιδιών των λουλουδιών μέχρι και σήμερα που παραμένουν αναλλοίωτα στο χρόνο μέχρι και σήμερα. Μία επένδυση για την οποία, έλεγαν χαρακτηριστικά " τρελάθηκε το Μανωλιό του Νικολάκι ".\nΜια οικογενειακή επιχείρηση πρότυπο, που η κόρη του Μανώλη και της Φώτας, Γιάννα συνεχίζει επάξια την οικογενειακή παράδοση με πολύ μεράκι και αγάπη. Με το ίδιο πείσμα, με δυναμική και εργατικότητα η Γιάννα Δασκαλάκη αφήνει καθημερινά το δικό της λιθαράκι γράφοντας νέα κεφάλαια στην ιστορία του Μύρτου.\nΟ Μανώλης Δασκαλάκης έχει γράψει ένα δικό του κεφάλαιο στην ιστορία του τόπου και όχι μόνο.\nΠίσω από ένα σπουδαίο άντρα υπάρχει μια δυναμική γυναίκα, για τον Μανώλη Δασκαλάκη,η Φωτεινή, κατά κόσμο Φώτα, η Φώτα των φτωχών, των κυνηγημένων.\nΟ Μανώλης Δασκαλάκης, το "πετεινάρι" έφυγε στις 28 Ιουνίου 2015, λείπουν και εκλείπουν άνθρωποι της δικής στου πάστας, όμως η ψυχή του τριγυρνάει σε κάθε γωνιά του Μύρτου, όπου και αν ρίξεις το βλέμμα σου θα βρεις ένα λόγο για να τον θυμάσαι.


με το φεγγαρι αγκαλια ❤: κάτι πολύχρωμο\nSweet truth! Dec 10, 2010, 1:43:00 PM\nΣκέτη γλύκα αυτά τα γλυφιτζουράκια!!!\nΥπέροχη η φωτό! Γεμάτη χριστούγεννα!!!\n❤ Dec 10, 2010, 2:15:00 PM\nναι τα ατιμα.. ναι !!!\nAnonymous Dec 10, 2010, 3:32:00 PM\nΤο να σου πω ότι βγάζεις υπέροχες φωτογραφίες... φαντάζομαι είναι κάτι που το έχεις χιλιοακούσει και το ξέρεις κι εσύ η ίδια.\nΆλλη μια υπέροχη φωτογραφία σου λοιπόν, γέμισε η οθόνη μου χρώμα, γιορτή, και γλυκά πολλά γλυκά (αχ, τι μου έκανες καλε?!)\nο δείμος του πολίτη Dec 10, 2010, 3:37:00 PM\n❤ Dec 10, 2010, 4:05:00 PM\nπου να ερθουν και τα πραγματικα γλυκα ;)))\n❤ Dec 10, 2010, 4:06:00 PM\nαυτο δεν ειναι τα χριστουγεννα;)\nηλιογράφος Dec 10, 2010, 4:44:00 PM\nκαι πολύ γλυκό ;)\nDee Dee Dec 10, 2010, 5:05:00 PM\nΕνα παρομοιο στολιδακι παραλιγο να αγορασω σημερα.... αλλα κρατηθηκα, γιατι δεν ηξερα αν θα μου φτασουν τα λεφτα γι' αυτα που ειχα προγραμματισει να παρω :)\nΩραια φωτεινοτητα, ωραια χρωματα! :)\nΚαλο Σ-Κ Στελλα μου!\nJK O SΚΡΟΥΤΖΑΚΟS Dec 10, 2010, 8:57:00 PM\nπανεμορφο στολιδακι ,φωτεινο,χαρουμενο.Ετσι ευχομαι να ερθουν οι γιορτες γαι ολους μας.Καλό βραδυ.\n❤ Dec 11, 2010, 10:52:00 AM\n❤ Dec 11, 2010, 10:53:00 AM\nkalo s/k και σε σενα!\nσ ευχαριστω για τις ευχες σου, μακαρι να ειναι ολα παντα οπως τα λες !


Συνεχίζονται οι απολυμάνσεις στον Δήμο Κηφισιάς - Ενυπόγραφα\nΕΝΥΠΟΓΡΑΦΑ, Δευτέρα 30 Νοεμβρίου 2020 - 12:50 0 1 min read\nΣυνεχίζονται οι απολυμάνσεις σε δημόσιους χώρους στον Δήμο Κηφισιάς, όπως ενημερώνει η δημοτική αρχή.\nΣύμφωνα με τη σχετική ανακοίνωση, ειδικό συνεργείο με κατάλληλο εξοπλισμό, απολυμαίνει σε εβδομαδιαία βάση στάσεις λεωφορείων, πλατείες και σημεία σε Κηφισιά, Νέα Ερυθραία και Νέα Κηφισιά όπου συγκεντρώνονται πολίτες.\nΗ διοίκηση επισημαίνει ότι δράσεις απολύμανσης πραγματοποιούνται και στη διεύθυνση Καθαριότητας, από το προσωπικό της, το οποίο απολυμαίνει το στόλο των οχημάτων-μηχανήματα έργου, υπηρεσιακά οχήματα, απορριμματοφόρα, καθώς και τους χώρους του αμαξοστασίου.\n«Με τον τρόπο αυτό ο Δήμος μας συμβάλλει στην προσπάθεια να περιοριστεί η πανδημία του κορωνοϊού» καταλήγει η δημοτική αρχή Κηφισιάς.\nTags #Covid-19 #Απολυμάνσεις #Δήμος Κηφισιάς


Αναβλήθηκε η κρίσιμη συνεδρίαση της ΕΕΑ! | SDNA\n23 Ιουνίου 2015, 23:17\nΗ Επιτροπή Επαγγελματικού Αθλητισμού δεν θα συνεδριάσει τελικά την Τετάρτη (24/6) για να αποφασίσει επί των καταγγελιών της ΚΑΕ Ολυμπιακός κατά της ΚΑΕ Παναθηναϊκός και της ΠΑΕ Ολυμπιακός κατά ΑΕΚ και Μελισσανίδη.\nΑναβολή για την επόμενη εβδομάδα πήρε η συνεδρίαση της Επιτροπής Επαγγελματικού Αθλητισμού που ήταν προγραμματισμένη για το μεσημέρι της Τετάρτης (24/6). Η αιτία της αναβολής είναι μια υποχρέωση εκτός Αθηνών του προέδρου της Επιτροπής, Κωνσταντίνου Παπαλάκη, την οποία και δεν μπορούσε να αποφύγει.\nΗ συγκεκριμένη συνεδρίαση της ΕΕΑ θεωρείται υψηλού ενδιαφέροντος, διότι αναμένεται να αποφασίσει για τρεις σοβαρότατες καταγγελίες που έχουν γίνει:\nΑ) Καταγγελία της ΚΑΕ Ολυμπιακός σε βάρος του Μάνου Παπαδόπουλου και του Δημήτρη Γιαννακόπουλου, με την οποία υποστηρίζει ότι ο Παπαδόπουλος δεν έχει τα εχέγγυα για να είναι μεγαλομέτοχος της ΚΑΕ Παναθηναϊκός και πως αποτελεί παρένθετο πρόσωπο που έχει τοποθετήσει ο «πραγματικός» -σύμφωνα με τον Ολυμπιακό- ιδιοκτήτης της ομάδας, Δημήτρης Γιαννακόπουλος.\nΒ) Καταγγελία της ΠΑΕ Ολυμπιακός για τη σχέση που –σύμφωνα με τους Πειραιώτες- φέρεται να έχει ο Δημήτρης Μελισσανίδης με την ΠΑΕ ΑΕΚ, την ώρα που είναι και μέτοχος του ΟΠΑΠ.\nΓ) Καταγγελία της ΠΑΕ Εργοτέλης κατά της ΠΑΕ Κέρκυρα για παράνομη μετοχική σύνθεση της τελευταίας. Οι Κρητικοί επιδιώκουν τον υποβιβασμό των Κερκυραίων ώστε να μείνουν στη Super League.\nΒγαίνει εκτός ο προϋπολογισμός της ΕΠΟ!


5 πράγματα που δεν γνωρίζατε για τον Γιώργο Κοψιδά\nΑρχική > Celebrities > 5 πράγματα που δεν γνωρίζατε για τον Γιώργο Κοψιδά\nΤις τελευταίες ημέρες έχει δημιουργηθεί έντονη συζήτηση γύρω από το όνομα του ηθοποιού Γιώργου Κοψιδα που δηλώνει παρών στην ομάδα των Διασήμων στο νέο Survivor. Η συμμετοχή του εξέπληξε πολλούς, καθώς ο ηθοποιός τα τελευταία χρόνια δραστηριοποιείται περισσότερο στο θέατρο και λιγότερο στα τηλεοπτικά δρώμενα.\nΙδού κάποια πράγματα που οι περισσότεροι αγνοούν για τη ζωή του!\nΓεννήθηκε το 1975 στην Αθήνα όπου και μεγάλωσε. Από την εφηβεία του ξεκίνησε να ασχολείται επαγγελματικά με το μπάσκετ παίζοντας σε διάφορες ομάδες για συνολικά 15 χρόνια.\nΤρέφεται πολύ υγιεινά και δηλώνει vegetarian! Έχει μάλιστα αποκαλύψει “εγινα vegan γιατί πριν από 6 χρόνια έγινε μέσα μου ένα κλικ και συνειδητοποίησα ότι είμαι ηθικός αυτουργός σε ένα από τα μεγαλύτερα εγκλήματα της ανθρωπότητας. Το ότι σκλαβώνουμε, εκτρέφουμε, αναπαράγουμε με πολύ άσχημο τρόπο ζώα για να τρεφόμαστε. Ο άνθρωπος – και δεν το λέω εγώ, το λένε επιστημονικές έρευνες – είναι από τη φύση του φυτοκαρποφάγο ζώο.”\nΈχει περάσει από πολλές δουλειές: κουβαλούσε κλαδιά και σκουπίδια ως δημοτικό εργάτης, κουβαλούσε χαλιά, πυροσβεστήρες, ήταν courier. Επίσης, έχει δουλέψει 4 χρόνια νύχτα.\nΣτις αρχές του 2000 αποφάσισε να ασχοληθεί με την υποκριτική κάνοντας διάφορα σεμινάρια, ενώ αποφοίτησε από το Θέατρο των Αλλαγών. Έκανε την πρώτη του εμφάνιση το 2003 στην κοινωνική ταινία του Δημήτρη Ινδαρέ “Γαμήλια νάρκη”. Το 2004 συμμετείχε στη ρωσική κινηματογραφική παραγωγή “Διακοπές στην Ελλάδα” ενώ την ίδια χρονιά έκανε την πρώτη του τηλεοπτική εμφάνιση με ένα σύντομο ρόλο στην καθημερινή σειρά του Mega Channel “Απαγορευμένη Αγάπη”. Βρέθηκε στην ομάδα του Τάκη Ζαχαράτου, όταν ο τελευταίος ανέβασε το ψυχαγωγικό show «Ζω ένα δράμα» στο Mega. Ακολούθησαν συμμετοχές με έκτακτες εμφανίσεις στην κωμική σειρά «Στο Παρά Πέντε», όπου συναντήθηκε με τη συμπαίκτριά του στους Διασήμους του Survivor, Αγγελική Λάμπρη. Επιπλέον, συμμετείχε και σε αλλά σίριαλ, όπως «Το κόκκινο δωμάτιο» και «Λατρεμένοι μου γείτονες».\nΤο ευρύτερο κοινό τον γνώρισε την περίοδο 2009-2010, όταν πρωταγωνίστησε στην κωμική σειρά «Μίλα Μου Βρώμικα» της Μυρτώς Κοντοβά όπου υποδύθηκε τον εφευρετικό κρεοπώλη Παντελάκη. Το 2014 έλαβε μέρος στον πρώτο κύκλο της μαύρης κωμωδίας «Κάτω Παρτάλι» ενώ το 2016 έκανε μία έκτακτη εμφάνιση στη βρετανική σειρά The Durrels.\nΓιώργος Κοψιδάς survivor\nΓιώργος Κοψιδάς ηθοποιός\nΑναστάσης Ροϊλός: «Η κόλαση και ο παράδεισός μας είναι οι άλλοι»\nΣυγκλονίζει ο Γιάννης Πάριος αποκαλύπτοντας γιατί δώρισε δύο κλίνες ΜΕΘ: «Έχω μια αδερφούλα η οποία παιδεύεται εδώ και 3,5 χρόνια από εγκεφαλικό»\nΑυτά είναι τα 2 ζώδια που λένε πάντα και με κάθε κόστος την αλήθεια\nΠώς κατανέμονται γεωγραφικά τα κρούσματα σήμερα- Γιατί υπάρχει ανησυχία για την Αττική\nΈχεις σκεφτεί ότι τα κεριά που ανάβεις για να χαλαρώσεις, μπορεί να είναι βλαβερά για την υγεία σου;